text: KRALENDIJK – Djamars último a tuma lugá un enkuentro ku prensa relashoná ku e di 18 Walk-A-Thon organisá pa Special Olympics Bonaire. Tres persona a dirigí palabra elaborando tokante e aktividat. Arlene Engelhardt ‘National director di Special Olympics Bonaire’, Earon Rosario ‘Head Coach’ i Grace Winklaar di Digicel. ‘Special Olympics Bonaire’ ta pa mucha i adulto ku defisiensia físiko intelektual ku ta partisipá na deporte nashonal i internashonal. ‘Special Olympics Bonaire’ ta un organisashon sin fondo. Pa yega na fondo ta organisá diferente aktividat. Un di e aktividatnan ku ta rekoudá fondo pa ‘Special Olympics Bonaire’ ya pa 18 aña ta e ‘Walk-A-Thon’. Ta trata di un kaminata ku un distansia di 30 kilometer kuminsando for di saliña na altura di kas di katibu i tèrminá na Rincon. Por partisipá tambe ku baiskel. E ruta di baiskel ta desviá un poko for di esnan ku ta kana. E ‘Walk-A-Thon’ ta dia 8 di mart 2020. Earon Rosario a menshoná ku no ta un obligashon pa esnan ku ta bai ku baiskel kore e ruta di 40 kilometer.Por bai e ruta di 30 kilometer manera e hendenan ku ta kana. Salida ta 5’or di mainta. Esnan ku mester di transporte pa kas di katibu mester ta presente 4’or di mardugá na Stadion di Playa. Tin diferente pòst durante e ruta pa tur partisipante te momentu ku nan yega na ‘Pasadia Kariño na Rincon’, Earon a menshoná. Despues a dirigí palabra Arlene Engelhardt: ‘Na diferente establesementu na Boneiru por kumpra karchi pa partisipá. Pa mas informashon di karchi por yama number di telefon: 795-4043, 781-0196 i 787-1571. Dia 6 di mart 5’or di atardi pa 7’or di anochi i dia 7 di mart 10’or di mainta te 4’or di atardi na ‘El Mundo’, ta hasi entregá di pakete pa tur partisipante. Último persona kende a dirigí palabra tabata Grace Winklaar di Digicel. El a menshoná entre otro ku ta un tremendo trabou loke e grupo ta hasi pa ‘Special Olympics bonaire’. “Nos di Digicel ta spònser ku amor. Esnan ku partisipá na e aktividat ta kontribuí pa e hendenan ku mas mester di nos yudansa. Digicel ta hasi un yamada na komunidat pa bin masal i partisipá na e aktividat,” Grace a tèrminá bisando.


c: text/html

text:
Monoteismo
Monoteismo (prosedente di griego uόvoς i θeός) ta e kreensia den e eksistensia di un solo dios, ku ta distinguí su mes for di politeismo, e kreensia den mas ku un dios, òf ateismo, e falta di kreensia den un of mas dios. Ta kalifiká komo religionnan monoteístiko e religionnan mundial di Hudaismo, Kristianismo i Islam.
E konosimentu mas trempan di monoteismo ta bini for di e region di Akhenaton na Egipto den e siglo 14 promé ku kristu. Monoteismo ta un karakteristika di e religionnan Abrahamiko (Hudaismo, Kristianismo i Islam), pero tambe ta presente den filosofianan di Neoplatonismo, den e Advaita, Dvaita i Vishishtadvaita di Hinduismo i Sikismo anto e no ta fasil pa delinea noshonnan manera panteismo i monismo.
Monoteismo ta e idea ku tin solamente un Dios separa for di e kreashon, aunke e ta omnisiente. Panteismo na otro banda ta bisa ku henter e mundu ta Dios. "Wahdatul wujood" ta un termino uza dor di filosofonan islamiko pa kritisá e konsepto di panteismo i monismo komo heresía, pasobra nan ta kere ku, Allah, e kreador no por wordu brua ku su kreashon.

robotstxt: allowed

filter: keep


text:
Resultadonan di Beisbòl Liga Grandi ayera:
Seri di Divishon di Liga Nashonal
- St. Louis Cardinals a pèrdè di Chicago Cubs ku skor di 6-4
- Los Angeles Dodgers a derota New York Mets ku skor di 3-1
Kenley Jansen a salba su di 2 partido di post-temporada, pichando 1 entrada i 1 tèrsio sin permití kareda riba 1 base por bola, miéntras ku e la poncha 2 batido. Kenley tin un efektividat di 0.00 den post-temporada
Partido di Beisbòl Liga Grandi awe:
Seri di Divishon di Liga Amerikano
- Texas Rangers kontra Toronto Blue Jays
- Houston Astros kontra Kansas City Royals


text:
Komishon di Konseho i Arbitrahe
E funshonamentu di e Komishon di Konseho i Arbitrahe ta reglá den párafo 4, artíkulonan 11 te ku 19, di e ordenansa ‘Landsverordening Georganiseerd Overleg in Ambtenarenzaken’.
Konforme artíkulo 11, insisonan 2 i 3, di e ordenansa e Komishon di Konseho i Arbitrahe ta konsistí di un presidente i su remplasante, dos miembro i nan remplasante ku ta representá Minister i dos miembro i nan remplasante ku ta representá Komishon Sentral di Sindikatonan.
Den kaso ku un di e partidonan pidi un konseho, tres miembro di e Komishon di Konseho i Arbitrahe ta sinta pa atendé ku e konseho. Den kaso di arbitrahe tur sinku miembro di e komishon ta bini huntu.
Ora ta trata un petishon pa konseho, e partido ku ta deseá e konseho mester entregá su petishon na e Komishon di Konseho i Arbitrahe.
Artíkulo 16, insiso 1, ta stipulá ku pa loke ta trata arbitrahe, e dos partidonan, esta Minister i Komishon Sentral di Sindikatonan, mester ta di akuerdo pa hiba un kaso dilanti di e Komishon. Den e kaso aki e veredikto di e Komishon di Konseho i Arbitrahe ta mara tur dos partido.
Konforme artíkulo 19 e miembronan di e Komishon di Konseho i Arbitrahe tin obligashon di sekresia pa loke nan a vosiferá den nan reunionnan. Sinembargo, nan konsehonan, konsehonan adishonal i nan veredikto si ta públiko. Klek aki pa e konseho di e Komishon di Konseho i Arbitrahe, fechá 3 di desèmber 2018.
Presidente suplente di e Komishon di Konseho i Arbitrahe ta señora dr. mr. R.C. Martina-Joe.
Sra. dr. mr. R.C. Martina-Joe
Sra. mr. L. Sasso-Hart
Sra. mr. S.E. Smith
Sra. mr. F. Pais-Fruchter
Sr. mr. B. Doran
Sr. mr. C. Belfor
Sra. mr. M. Hammoud
Sr. O.F. Dalnoot M.S.W./M.Ed.
Sra. mr. F.L. Cijntje-de Jager
Georganiseerd Overleg in Ambtenarenzaken
Ansinghstraat #17
Curacao
Tel: +5999 461 5406 / 5328
Email: info@cgoacuracao.cw


text:
ORANJESTAD: Diadomingo ultimo Colegio Laura Wernet Paskel a celebra 60 aña di existencia alabes a recorda fayecimento di e gran persona sra. Laura Wernet – Paskel. Na bida sra. Wernet – Paskel tabata mama, docente, e prome politico femenino y autor cu a laga su marca y historia graba den enseñansa y comunidad di Aruba. E prome hende muhe cu a sigui su educacion na Hulanda. Presente na e ocasion special aki tabata Minister Endy Croes conhuntamente cu Prome Minister Evelyn Wever – Croes, directora di SKOA, sra. Anuesca Baly y demas invitadonan special. E mainta a cuminsa cu un bunita Santo Sacrificio di misa na Imaculada Concepcion na Santa Cruz pa gradici Dios Tata todo poderoso y pa conmemora e fecha special aki. Cu a sigui cu un ceremonia na e graf cu ponemento di krans den presencia di nos Prome Minister Evelyn Wever-Croes, Minister Endy Croes, yiunan di sra. Laura Wernet Paskel, sra. Inca y sr. Andre Wernet y famia di Colegio Laura Wernet Paskel. A clausura e mainta cu un recepcion ameno unda por a comparti y celebra e 60 aniversario di Colegio Laura Wernet Paskel.
Durante e mainta festivo a reconoce dos hubilario; sra. Milène Croes- Feliciana cu a celebra 30 aña y sra. Winifred Kaarsbaan a cumpli 25 aña den servicio di Gobierno. Palabranan di gratitud na ambos pa nan amor, cariño y e trabou cu a desplega den enseñansa di pais Aruba.
Concluyendo Minister Endy Croes ta felicita Colegio Laura Wernet Paskel cu 60 aña di existencia specialmente cabesante di scol, sra. Bernadette Figaroa – Geerman, docentenan, alumnonan, mayornan y un y tur cu a duna man durante e trayecto di e scol. Danki di curason pa educa y guia nos muchanan y pa fungi como e vehiculo cu ta brinda nos muchanan e oportunidad pa wordo educa y ser un miho persona pa nos comunidad. Masha pabien!


text:
TPK ta vigilando Banko Sentral su metementu den kooperativa ACU. Enbes di yuda, kier dominá
Mickel Martis, presidente di Trabou pa Kòrsou
TPK ta vigilando Banko Sentral su metementu den kooperativa ACU.
Enbes di yuda, kier dominá
Kooperativa ta un di e pilánan ku TPK ta bai uza pa krese nos ekonomia bèk.
Dos luna pasá pa medio di nos miembro orgániko Rines Martina, Trabou pa Kòrsou a saka un komunikado kaminda TPK a mustra ku transformashon ta posibel pa medio di kooperativa.
Rònt mundu kooperativa ta un medio ku a yuda ekonomia i e parti sosial di paisnan drecha. Na Kòrsou tambe nos mester hasi esaki. Dos siman pasá nos lider sr. Rennox Calmes tabata na Chile representando Kòrsou den Parlatino, kaminda WHO (World Health Organization) a presentá un lista largu di kuantu kooperativa tin na mundu. Por ehèmpel na ‘Cooperativas de las Americas’ tin 72 mil kooperativa, 2 mion hende a haña trabou i un total di 445 mion sosio. Den e sifranan aki no tin Oropa. Bon pa pueblo sa ku den e sifranan aki tin e kooperativanan di Kòrsou tambe.
Trabou pa Kòrsou a bin ta tuma nota riba e forma kon Banko Sentral a bin ta atendé i mete den e kooperativa di mas grandi di Kòrsou ku ta ACU. Den parlamento dia Banko Sentral tabatei den sala, nos lider a bisa nan ku e lo bini bèk riba e forma ku nan a bin ta atendé ku kooperativanan finansiero. Ta purba kambia statutonan pa dominá i kita e forsa for di sosionan.
TPK sa ku pa hopi tempu Banko Sentral a bin ta purba drenta den kooperativa ACU. Ku pader Römer di Jandoret tabata na bida, e kos aki no por ta pasando.
TPK a entregá un lei pa aliviá kooperativanan un tiki for di impuesto, pero ku na mes momentu ta obligá e kooperativa invertí e alivio aki den formashon di su sosionan. E lei aki ta kanando su kamindanan por medio di Hunta di Konseho (‘Raad van Advies’).
TPK no ta bai mete den e asuntu, pero si ta vigilá kiko Banko Sentral ta hasiendo. Banko Sentral mester korda ku kooperativa ACU no ta un banko i ku eiden ta sosionan ta disidí paso ta sosionan ta doño. Banko Sentral mester respetá esaki.


text:
Comercio internacional ta sosode pa casi 80% den sector maritimo. Esaki ta contribui alrededor di 400 biyon dollar na economia mundial. Aruba mester tin un participacion mas grandi den e totalidad aki. Esaki ta e vision di Minister Arends pa sector maritimo. Desde aña pasa Gobierno a tuma varios paso pa logra cu Aruba ta yega na un presencia mas fuerte den e sector aki.
Durante e ultimo lunanan e fundeshi pa un sector maritimo fuerte a cuminsa haña forma. Den prome etapa mester a establece contacto cu diferente instancia internacional grandi cu ta activo den e sector. Asina a amplia contacto cu instancianan di gobierno Mericano y Hulandes. Alabes a busca partners den sector priva local, y tambe e sector priva Mericano y Hulandes. A pone e prome bon base pa e cooperacion cu ta necesario pa logra expansion di e presencia di Aruba den e sector maritimo.
Den e cuadro aki a ricibi dia 10 di augustus un delegacion di sector priva Hulandes den forma di e vereniging cu ta representa doñonan di barco na Hulanda. Esaki ta KVNR, Koninklijke Vereniging van Nederlandse Reders. Pa KVNR, a participa nan managing director Sra. Annet Koster y e hurista di KVNR Sr. Lodewijk Wisse. E instancia aki tin como miembro companianan di renombre y reputacion halto cu ta representa casi 2400 barco grandi. Mayoria di e barconan aki ta nabega bou bandera Hulandes.
Un paso grandi pa Aruba den sector maritimo ta pa activa e registro di barco di Aruba. Den Reino tin tres registro, esta Hulanda, Curaçao y un registro di Aruba cu pa cierto motibo no ta activo. Vision di Minister Arends ta pa re-activa e registro di Aruba, cual ta un registro di Reino, y ta algo cu KVNR a mustra nan interes pa Aruba desaroya esaki na un forma moderno y eficiente. Cu esaki lo expande e sector maritimo cual na su turno tin efecto directo den economia di Aruba pasobra e barconan riba lama depende di logistica for di tera. Logistica den termino di material y tambe diferente aspectonan legal y financiero.
Minister Arends a indica sin embargo cu ela pidi sector maritimo den su cartera pa motibo cu e ta un sector critico pa Aruba pero cu lastimamente no ta hopi hende ta comprende esey y durante añanan ela wordo grandemente neglisha. Lastima di esaki ta cu e recursonan disponibel ta hopi limita y pa logra re-activa e sector lo mester traha na un forma creativo. Parti di e solucion ta pa Aruba traha den cooperacion cu e otro islanan. Tur isla y Hulanda lo por probecha di e ‘economies of scale’ cu un cooperacion asina ta trese cu’ne. P’esey ta masha importante cu havenmeester di Boneiro, Sr. Gunther Flanegin a facilita e reunion aki y a participa tambe hunto cu KVNR y Gobierno di Aruba.
Durante su bishita na Ocean Conference, Minister Arends a palabra cu Minister Harbers di Hulanda (Infrastructuur en Waterstaat), cu Aruba lo aprecia pa Hulanda comparti know-how entre otro riba e tereno aki. Aruba ta preparando e fundeshi pa un sector maritimo fuerte y ta conta riba cooperacion di Hulanda pa logra esaki.


text:
Lucina Elena da Costa Gomez née Matheeuws, Shon Lou manera mi tabata yam’é, lo keda elogiá e dianan aki pa prinsipalmente su lucha pa emansipashon di hende muhé i e echo ku e tabata e promé hende muhé minister-Presidènt den Reino Ulandes. Ami lo hasi esaki di un otro manera, unu un poko mas personal.
Mi a siña konosé Shon Lou na 2006, algun siman promé ku e promé elekshon na kua mi a partisipá. Mi a keda invitá pa su kompañero di bida, Sr. Juancho Evertsz (dfm), ku kier a sera konosí ku mi i pa bisami ku pa di promé biaha for di dia ku e a retirá for di polítika e lo bai vota i lo vota pa mi. Di e promé enkuentro ei, mi amistat ku Shon Lou a krese i nos a gana otro su konfiansa. Komo Presidente Honorario di Fundashon mr. dr. Moises Frumencio da Costa Gomez, Shon Lou a rekomendá pa mi bira Presidente di e Fundashon. Lokual e a pidi mi despues komo Presidente ta pa e papia personalmente ku kada posibel miembro nobo pa e direktiva di e Fundashon. I ta esaki mi a siña i apresiá di e persona Shon Lou; e importansha ku semper e a duna na e kontakto personal. Ora e no por a haña mi na telefòn e no tabata laga mensahe digital atras, pero mi tabata risibí su notanan skibí na man ku un ‘heading’ konteniendo su nòmber, adrès i number di telefòn. Mi tin tur wardá. Semper e a duna hopi atenshon pa papia i komuniká ku hende. Ta p’esei no por ta un sorpresa ku su úniko remetido ku e a yega di skibi manera e a bisa mi, ta ora dos korant na Papiamentu di atardi a akus’é di ta menospresiá e pueblo dor di eksihí ku hende mester a traha un sita via di telefòn i no por kana drenta asina asina den su ofisina eksihiendo un kombersashon. Aparentemente e korantnan tabata haña ku ta un eskándalo ku pueblo mester traha un sita promé ku papia ku un polítiko. Den su remetido den e korant Amigoe di Curaçao di 29 novèmber 1974 titulá Miho Rabia ku Duele e a pone bon kla ku “Lucina no ta tende hende, hari cu nan, haci bunita, sin haci nada pa nan.” Den e remetido aki e a dal e dirigentenan di Partido Demokrat duru akusando nan di a bai skondi den eksterior i no dediká atenshon at all pa pueblo. Na vários okashon Shon Lou a menshoná mi e historia aki ku opviamente a sigui molesti’é pa hopi tempu. Un di e historia ku mas mi a gosa sinembargo ta tokante di un grupo di hende ku a bin bishit’é na su ofisina un mèrdia pa papia di un problema personal. Tabata den temporada di kampaña elektoral. Dos òf ta tres hende a drenta su ofisina ku awa na wowo. E problema nan a splika tabata un miembro di famia ku a muri i ku nan no tabatin sufisiente plaka pa der’é. Despues di a skucha hinter e splikashon di nan pèrtá, Shon Lou a bai di akuerdo pa duna un kantidat di plaka pa e hendenan aki por a kumpli ku nan defuntu. Su siguiente dia Shon Lou a pidi dos hende di konfiansa pa kumpra un krans i hiba esaki pa e famia en kuestion. Awèl, Shon Lou ta konta, e hendenan aki a kore, kore den bario pa mas ku un ora ta puntra unda nan por haña famia tal ku a pèrdè su ser kerí. Despues ku un bon alma a logra identifiká unda e famia ku nan tabata buska ta biba, e dos hendenan a yega na e kas en kuestion. Solamente ku na e kas no tabatin esfera di entiero, sino un fiesta animá ku amplifaier. Disgustá e dos hendenan a bai bèk e siguiente dia serka Shon Lou i a konta kiko a pasa konsehando pa desenmaskará e hendenan aki i pone nan paga e plaka bèk. Shon Lou, ku un enorme sonrisa riba su kara a sigi kontami ku e a bisa nan ku un trankilidat ku solamente bo por tin basá riba eksperiensha di bida i politika: “Sea ku nan a usa e plaka pa entiero o pa fiesta, bosnan no ta kere ku nan lo vota pa nos partido? Si nos bai konfrontá nan, nos lo pèrdè plaka i pèrdè e voto. Pues laga nos hasi manera nos no sa kiko a pasa”.
Shon Lou tabata un konsehero, pero mas ku tur kos e tabata un amiga. Sosega na pas Shon Lou.


text:
Resultadonan di Beisbòl Liga Grandi ayera:
- Chicago White Sox a pèrdè di New York Yankees ku skor di 6-1
Didi Gregorius a konektá 1 doblete(23) den 4 turno na bate ku 1 base por bola. Didi tin un promedio di .267
- Tampa Bay Rays a pèrdè di Toronto Blue Jays ku skor di 5-4
- Minnesota Twins a derota Detroit Tigers ku skor di 7-1
- Atlanta Braves a pèrdè di Miami Marlins ku skor di 9-5
Andrelton Simmons a konektá 2 hit den 3 turno na bate ku 1 base por bola. Andrelton tin un promedio di .261
- New York Mets a derota Cincinnati Reds ku skor di 8-1
- Baltimore Orioles a pèrdè di Boston Red Sox ku skor di 2-0
Jonathan Schoop a konektá 1 hit den 4 turno pa Baltimore. Jonathan tin un promedio di .275. Pa Boston, Xander Bogaerts a konektá 2 hit den 4 turno na bate. Xander tin un promedio di .324. Xander tin 190 hit aktualmente faltando 7 partido den e temporada
- Philadelphia Phillies a derota Washington Nationals ku skor di 12-5
- Cleveland Indians a pèrdè di Kansas City Royals ku skor di 3-0
- Texas Rangers a pèrdè di Houston Astros ku skor di 4-2
- Milwaukee Brewers a derota St. Louis Cardinals ku skor di 8-4
- Seattle Mariners a pèrdè di Los Angeles Angels ku skor di 3-2
- San Francisco Giants a derota di Oakland Athletics ku skor di 5-4
- Arizona Diamondbacks a gana San Diego Padres ku skor di 4-2
- Los Angeles Dodgers a pèrdè di Colorado Rockies ku skor di 12-5
Kenley Jansen no a picha den e partido aki
- Pittsburgh Pirates a pèrdè di Chicago Cubs ku skor di 4-0
Partidónan di Liga Grandi pa awe:
- Cincinnati Reds kontra Washington Nationals
- Boston Red Sox kontra New York Yankees
- St. Louis Cardinals kontra Pittsburgh Pirates
- Toronto Blue Jays kontra Baltimore Orioles
- Minnesota Twins kontra Cleveland Indians
- Detroit Tigers kontra Texas Rangers
- Kansas City Royals kontra Chicago Cubs
- Oakland Athletics kontra Los Angeles Angels
- Houston Astros kontra Seattle Mariners
- Los Angeles Dodgers kontra San Francisco Giants
Beisbòl Profeshonal Hapones Nippon:
- Wladimir Balentien no a konektá hit den 3 turno na bate ku 1 base por bola pa Tokyo Yakult Swallows. Wladimir tin un promedio di .231
Kòrtiku:
- Segun Manny Acta, Gerente General di Tigres del Licey, e ekipo ta para ku brasa habri pa risibí Jurickson Profar ku e ekipo den beisbòl invernal, pero e ekipo di Texas Rangers ke mantené e kontrol riba e pelotero. For di un prinsipio e ekipo di Texas Rangers a bisa ku nan ta preferá pa Jurickson hunga den Arizona Fall League kaminda nan por tin mas kontrol riba e pelotero i e manera ku e ta rekuperando di su leshon.


text:
Mayan mainta, EPB San Nicolas lo tin un Open Dag organisa specialmente pa studiante di scol basico (y maestronan) cu lo cuminsa bishita EPB San Nicolas na aña escolar 2016-2017 y e studiante nan cu ainda tin duda riba nan escogencia entre Mavo y EPB.
E studiantenan lo tin e oportunidad pa mira cu tin posibilidad pa sigui studia na EPB San Nicolas, tur locual EPB San Nicolas tin di ofrece y con bon ekipa e scol ta pa asina provee un bon preparacion di profesion basico.
EPB San Nicolas a percura pa e studiantenan di e scolnan basico wordo transporta cu bus di nan scol pa EPB San Nicolas pa asina participa den e rondleiding den diferente sector di scol pa siña un poco tocante entre otro; Startjaar, Commercio, Economia, Electro y Cushina.
Boso ta cordialmente invita pa bishita EPB San Nicolas mayan dia 18 di Februai 2016 (diahuebs) di 8or di mainta pa 10.30 di mainta.
E team di EPB San Nicolas ta spera boso y lo percura pa manda e relato completo pa asina e por wordo publica hunto cu boso imagennan di e Open Dag.
Adhunto mi ta manda screenshorts di google map di EPB San Nicolas y di e address y number di telefon central.
Masha danki di antemano pa e cooperacion.


text:
SDKK tambe tin un responsabilidat komo edukadó riba Dia di Enseñansa
SDKK tambe tin un responsabilidat komo edukadó riba Dia di Enseñansa
Geplaatst op 02 December 2019 dor di Ministerio Hustisia
Willemstad – Personanan ku ta biba den kuido residensial òf den un instituto di detenshon, hopi biaha tin komo karakterístika, un komportashon antisosial òf delinkuente. Pa e personanan aki por bai funshoná bon òf mas mihó, den nos komunidat òf unda ku ta na mundu, nan mester di ayudo i nan mester wòrdu siñá, kon pa pone un base nobo, kon nan por desviá nan komportashon antisosial pa unu positivo.
Den e kuadro aki SDKK, den su esfuersonan di resosialisashon, ta implementá programanan di metódikonan integral pa entre otro den grupo hasi e personanan ku ta detené, spesialmente e hóbennan, konsiente di nan mes manera di pensa i aktua i ta siña nan pa tuma responsabilidat pa esaki dor di siña traha huntu na un manera positivo. SDKK ta haña ku esaki ta importante, paso dor di siña e persona ku ta detené i sigur e hóbennan detené, ku den tur situashon nan por skohe pa un solushon positivo. Asina aki SDKK ta traha pa pone un fundamentu sólido pa un futuro ku un komportashon positivo i pro sosial. Esaki tin ku konta pa e temporada ku e persona ta detené den SDKK i tambe pafó di SDKK, es desir den nan bida den su totalidat.
Usando metódikonan sientífiko ku a demostrá nan mes kaba rònt mundu, SDKK ta trata na hasi intervenshonnan riba e komportashon di entre e persona adulto i espesialmente e hóbennan ku ta den e instituto.
Pa por logra mustra i siña e persona detené e nesesidat di un komportashon positivo i sosial ta importante pa den e mesun rosea, siña esnan ku ta traha diariamente ku nan, tambe esaki den kuadro di kapasitashon profeshonal. Ta importante pa e persona detené i sigur e hóbennan mira práktikamente ki pensamentu i aktitut ta wòrdu sperá i deseá di nan. Importante ta pa focus riba un aktitut metódiko ku un adulto mester tin pa por ta un role model pa su yu(nan) i hóbennan. Tambe kon komo adulto bo por hiba kòmbersashonnan motivante ku un otro adulto òf ku un hóben, pa asina saka lo mihó for di otro adulto i e hóben. Anto esaki ta konta pa den tur tipo di situashon di bida, na kas, na skol, na trabou, ora bo ta hasi deporte, ora bo ta hasi arte, ora bo ta na fiesta, den tráfiko, ets.
Ora ta trata di enseñansa den un instituto di detenshon, abilidatnan sosial, argumentashon moral i dil ku rabia òf frustrashon ta puntonan ku diariamente ta eksigí nan atenshon. Ta p’esei ora ta ofresé edukashon i formashon na personanan den detenshon, mester pone eksigensia i énfasis na programanan ku ta yuda e persona detené pa siña na un manera positivo pa tuma nan responsabilidat pa nan mes manera di pensa i nan manera di aktua. Es desir tin ku pone hopi atenshon na kon siña e persona kon pa usa pensamentunan salú ku ta yuda nan pa traha huntu i na un manera positivo den grupo. Sentral akiden ta pará: krea un ambiente positivo den SDKK, pa asina e persona detené i sigur e hóbennan ta wòrdu motivá, ta wòrdu siñá pa yuda otro, papia ku otro ora ku algu fèrfelu pasa i siña di otro.


text:
Shete aña pasá Mandy Villasmil a yega Hulanda pa e sigui su estudio den medisina. Awe na momentu ku e ta terminando su estudio, e ta subi lista di Christen Democratisch Appel pa bai elekshon pa konseho munisipal dia 16 di mart 2022. Mandy, ku 27 aña ta number 8 riba e lista i ta komprometé su mes pa traha na benefisio di e hóbennan studiante di Karibe Hulandes. No solamente di Aruba, pais natal di Mandy, pero nos na Kòrsou tambe por konta riba su esfuersonan pa adelanto di en partikular e studiante.
Djasabra Tabatin e oportunidat di papia ku Mandy, kende awor aki ta ku fakansi na kas, den e kaso aki na Aruba. Semper el a gusta yuda hende i e sa di e problemanan ku studiantenan di Karibe Hulandes ta enkontrá, ora nan bai Hulanda. El a bisa ku e studiante ta laga su pais atras i tin diferensia grandi ora di sali for di kas i bai Hulanda. E mes a pasa den dje i hopi hende rònt di dje tambe. Kisas dor di bai den un plataforma manera e konseho munisipal, e por representá e studiantenan, trese e problemanan dilanti i asina duna un bos na e studiantenan. E sa ku e studiante tin hopi di bisa pero e plataforma no ta muchu aksesibel pa nan. I esei Mandy ke yuda kuné.
Kas te problema number 1
Mandy a duna un idea di kua ta e problemanan di mas grandi ku e studiantenan na Hulanda ta topa den nan kaminda. El a bisa ku e problema number un ta hañamentu di kas. E ta kere esei ta konosí pa kasi tur hende na e islanan tambe, ku e ta un problema prinsipalmente ora di bai den siudatnan grandi manera Den Haag. Tin organisashonnan pa studiante manera Duo òf Room ku ta yuda, pero tin biaha esei no ta posibel i tin bia e studiante tin di buska yudansa serka otro instansia. Einan tambe ta bira difísil, pasobra hopi ta puntra pa un bòrg. Un hende pa para responsabel na Hulanda. “Nos studiantenan ta bin di otro pais, hopi di nan no tin famia na Hulanda ku por para responsabel pa nan”, Mandy a bisa. Esei ta un problema hopi grandi ku tur ku el a papia kuné, ta trese esaki dilanti.
Difísil pa inskribí
Otro problema ku Mandy a enkontrá, ku e ta kere mester di atenshon ta e momentu di inskribí. Bo ta yega komo studiante bo so, i si bo tin suèltu bo ta haña yudansa por ehèmpel den nan kaso di Arubahuis i Kòrsou tin Kas di Kòrsou, pero no tur hende tin e privilegio ei. Si esei no tei, mester warda tin bia hopi luna pa haña BSN i ora tin esei por habri un kuenta na banko. Esei ta e problema, ku maske tin benefishinan dor di ta di Karibe Hulandes kaminda por haña e fiansa i otro derechinan ku otro hendenan di otro pais ku no ta di Reino Hulandes tin, tòg aki ta struggle hopi ku e mesun problemanan.
Gemeente Raad ta mas lokal
Ku bista riba e problemanan ariba menshoná, Mandy a bisa ku e ke papia ku mas tantu hóben posibel pa e sa eksaktamente kiko ta nan problemanan i pa e por trese esaki dilanti den konseho di munisipio. E kos di Gemeente Raad ta ku e ta hopi lokal. E no tin di bai ful te na un minister, e no tin di bai Tweede Kamer pero e ta djis hib’é Den Haag, na e Gemeente Raad i asina por papia di dje i tuma desishonnan ku no ta asina grandi ku ta afektá un regio grandi, pero por dal e pasonan pa trese un kambio tòg. E ke duna e bos ei na e studiantenan di Karibe Hulandes. El a bisa ku no tin muchu representashon den e Gemeente Raad pa e studiantenan pa Karibe Hulandes òf pa e hendenan di Karibe Hulandes mes.
Representá Kòrsou tambe
Apesar ku Mandy ta di Aruba, e ta representá nos aki na Kòrsou tambe i p’esei e ta referí na Karibe Hulandes, asina Mandy a bisa. El a bisa ku nos tur ta ruman i ta keda ruman. E ta kere ku nos un tin di yuda otro.
Den CDA por logra mas
I dikon Mandy Villasmil a skohe pa Christen Democratisch Appel pa e forma parti di dje? El a splika Djasabra ku CDA ta esun ku a aserk’é. “Mi a hañ’é un inisiativa interesante di nan, ku nan kier buska hende di diferente achtergrond pa representá e populashon multikultural di Den Haag. Tambe mi semper tabatin e idea di hasi algu polítiko mas lat den bida, pero nan a hasié un tiki mas tempran pa mi. Loke ta bon di CDA ku e ta un partido sentral. Esaki ke men ku nan por duna oido na tur dos banda, esta e banda konservativo i liberal i tur hende por bisa algu i nos ta purba yega na un kompromiso. Si por ehèmpel bo ta di un partido hopi konservativo i hopi règt i hende tin idea liberal esta links, e no ta bai muchu bon pasobra e partido ta keda konservativo pero den un partido sentral bo por skucha di tur dos banda i asina yega na un kompromiso, pa tur dos banda por keda relativamente kontentu, kisas no kompletamente pro pero yega na algu ku tur hende ta mas satisfecho kuné.”, Mandy a splika nos.
Sali di famia polítiko
Mandy ta bin di un famia polítiko. Su famia semper tabata aktivo den polítiko i e semper a kana huntu ku nan i el a sintié yama pa e tambe ta den polítika. Na Hulanda e elekshon ku e ta partisipá na dje ta dia 16 di mart. Mandy a splika ku pa loke ta e elekshon ei ta un reto e aña aki pasobra pa medio di Corona hopi kos ta bai diferente. E ta algu nobo pa tur hende. E polítikonan mas bieu tambe ta algu otro pa nan pasobra nan tin di kampaña den un situashon di Corona ku ‘lockdown’ i ku mayoria kontakto ku hende ta bai via Zoom òf kualke otro plataforma virtual. E votamentu lo bai meskos ku semper ounke tin di tene e distansia di un meter i mei for di otro. E ta un reto segun Mandy i e ta spera ku mas despues di aña nobo lo por relahá e reglanan un poko.
Lo por sigui den polítika
Drentando e konseho munisipal pa CDA ta nifiká ku Mandy ta hasi apertura pa un karera den polítika tambe. El a bisa ku e posibilidat tei ku kisas tambe den polítika na Aruba òf mas leu den polítika na Hulanda mes. Te ainda e no por bira sigur pasobra awor aki e ta konsentrando pa kaba su estudio di medisina. Na mart e ta kana i despues e ke spesialisá i despues e lo wak kon leu e ta yega den polítika.
Estudio komo dòkter
Mandy mes tin aktualmente 7 aña na Hulanda i ta studiando medisina. El a yega Hulanda na 2014 ku 19 aña di edat. El a kuminsá ku medisina ku a bai bon, un estudio masha interesante i diferente. El a kore stazje na Aruba mes i na Hulanda i einan e ta wak e diferensia kon e hendenan ta i bo ta siña di e forma ei kon atendé ku hende di tur dos banda. Ta un estudio ku a siñ’é hopi di dje mes i a yud’é desaroyá mas komo persona. Na mart awor e ta gradua i e lo ta ‘basis arts’. Esaki sinembargo no ta e punto final pa Mandy pero e lo sigui spesialisá. E prosedura pa spesialisá ta dura algun aña, pero e lo keda na Hulanda miéntras tantu sigur pa e próksimo 5 pa 6 añanan.
Den konseho munisipal por logra hopi
Mandy ku 27 aña ta subi un lista di un partido polítiko, den e kaso aki di CDA. Esaki no sa sosodé hopi ya ku hóbennan no ta sinti nan masha bia yama pa ta riba un lista polítiko. Mandy Villasmil sinembargo ta bisa ku hopi hende no ta konsiente kuantu kos nan por logra dor di partisipá den elekshon di un partido pa munisipio. Ei den bo ta logra mas. E elekshon di munisipio ta un manera pa stimulá mas hende pa ta mas aktivo den polítika. Pero e no ta kere ku hopi hende sa di esei, prinsipalmente esnan mas hóben di Karibe Hulandes kisas no ta na altura di esei. E mes promé ku el a yega Hulanda e no tabata sa. Mandy ta kere mester hasi e hendenan mas konsiente di esei, hasi nan mas konsiente ku por hasi diferensia na nivel lokal. Si tin un hende pa representá spesífikamente esnan di Karibe Hulandes ta mihó ainda. I p’esei ta masha importante pa hende ta na altura di e Gemeente Raad kaminda por solushoná muchu mas i mas e hende sa mas e lo ta interesá pa partisipá den polítika. I Mandy ta konvensí ku e ta kere e por trese un kambio den esaki i e ta spera ku e lo por hasié, ya ku esei ta e intenshon. E ta purbando kaba di papia ku mas hende posibel pa e hasi nan konsiente di esaki i pa e hendenan sa ku si un hende di Karibe Hulandes por drenta Gemeente Raad ta nifiká ku e hende di e islanan ei tin un bos mas prominente.
10 aña
Mandy ta spera ku pa aki 10 aña el a kaba di spesialisá su mes. E no sa presis unda e lo ta bibando pero si ta na Hulanda e ta e ta kere ku e lo ta trahando komo spesialista i e lo ta aktivo den polítika ainda. E no sa ainda riba ki nivel pero lo wak kon esaki lo desaroyá su mes. E ta kere ku na nivel lokal semper lo ta algu bon pa keda aktivo den dje asta ora e bai pa elekshon na nivel mas haltu i esaki spesial na Den Haag kaminda e populashon di e studiantenan di Karibe Hulandes ta asina grandi.


text:
Prevení Zika, Dengue i Chikungunya
Prevení Zika, Dengue i Chikungunya
Kiko ta Zika, Dengue i Chikungunya?
Zika, Dengue i Chikungunya ta vírùsnan ku ta hasi bo malu. E sangura di Aedes Aegypti ta plama e vírùsnan. Por rekonosé e sangura akí na su pianan pretu ku strepi blanku. Na Boneiru tambe e sangura akí ta aktivo i ta plama e malesanan.
Kon bo ta rekonosé Zika, Dengue i Chikungunya?
Bo por bira hopi malu di e vírùsnan akí. Tene e síntomanan aki bou na bista i tuma kontakto ku bo dòkter di kas ora bo ta sospechá ku bo tin Dengue, Chikungunya òf Zika. Dòkter di kas por laga hasi un tèst di laboratorio asina bo ta sigur si bo tin un di e vírùsnan. Lamentablemente no tin tratamentu òf bakunashon kontra e malesanan. Sí, bo dòkter di kas por duna bo konseho kiko hasi kontra kentura i doló.
Síntomanan di Dengue
- Kentura i/òf doló di kabes
- Dolo tras di wowo/doló di múskulo i djòint
- Kueru rebultá
Síntomanan di Chikungunya
- Kentura i/òf doló di kabes
- Kueru rebultá
- Doló duru di djòint, múskulo i/òf lomba
- Walmentu di stoma i/òf sakamentu
Síntomanan di Zika
- • Kentura/doló di kabes
- Kueru rebultá
- Wowo kòrá, doló den djòint i/òf doló di múskulo
Si bo tin un di e malesanan akí, via sangura, bo por kontagiá otro!
Kon bo por prevení Zika, Dengue i Chikungunya?
Danki Dios bo mes por hasi hopi pa prevení e malesanan akí. Na promé lugá bo mester evitá ku sangura ta brui den bo ambiente. Na mes momentu bo ta prevení ku sangura ta pika bo.
- Eliminá kriadero
E sangura di Aedes Aegypti ta biba den bisindario di hende i ta pone su webunan den awa ku ta keda para. Kana rònt di bo kas i buska posibel lugá kaminda awa por keda para. Pa eliminá kriadero di sangura, semanalmente mester tuma e siguiente medidanan:
- Deshasí di tur opheto ku awa por bai aden òf ku tin awa aden. Mira akí un lista ku posibel opheto.
- Pa ophetonan ku no por warda, ku e banda gròf di un spòns pa skür, bo por kita e webunan (esakinan ta e puntanan pretu) na rant.
- Bo tin barí òf baki pa pone awa pa mata òf bestia? E ora ei, tapa esakinan bon pa sangura. Por ehèmpel, esaki por ku un paña òf skrin kontra sangura ku un faha di elastik ku ta span rònt di esaki.
Bo tin pregunta tokante tratamentu di barí i baki di awa? Tuma kontakto e ora ei ku e sekshon di Kontròl di Vector via +599 715 5324.
2. Evitá ku sangura ta pika bo
E sangura di Aedes Aegypti ta pika durante dia i ta mas aktivo mainta tempran i atardi. Pa evitá ku sangura ta pika bo, spesialmente durante e oranan akí, bo ta tuma e siguiente medidanan:
- Usa un sprei/loshon ku ta kontené minimalmente 30% DEET
- Pèrkurá ku bo kas ta liber di sangura ku tene bentana i porta será i/òf hasi uso di skrin kontra sangura
- Drumi, tambe durante dia, bou di un muskitero
- Bisti paña koló kla, karson largu, manga largu, meña i sapatu será


text:
ORANJESTAD - 10 di juni 2022
Segun resumen semanal di awe diabierna, 935 persona a recupera den e siman aki y un total di 1082 caso nobo di COVID-19 a keda registra. Edad promedio di esnan positivo e siman aki ta varia entre 42 cu 47 aña y cantidad di casonan activo di COVID-19 pa awe ta 848. Cantidad di fayecidonan relaciona cu COVID-19 ta 216.
Datos ta ilustra casonan nobo di COVID-19 cu un averahe semanal di 155 caso positivo pa dia y un averahe di 'Positivity rate' semanal di 52% pa dia. Actualmente na Aruba tin 13 persona interna cu of debi na COVID di cual den ICU tin 1 persona y riba piso general tin 12 persona. Edad averahe di esnan interna ta 73 aña.


text:
Kralendijk – Awe nan a anunsiá ku Boneiru a keda selektá komo un di e mihó destinashonnan di National Geographic Traveler den 2022. E asina yamá lista di ‘Best of the World’ (Mihó di Mundu) ta un di e listanan ku mas tantu influensia na mundu pa loke ta trata biahamentu i e ta keda publiká den tur edishon internashonal di National Geographic Traveler, tantu den forma imprimí komo online.
National Geographic Traveler’s ‘Best of the World 2022’ ta repartí den sinku kategoria – naturalesa, aventura, kultura, sostenibilidat i famia – i ta premia 25 destinashon spesial ku un storia relevante pa e aña binidero. Boneiru a keda klasifiká den e kategoria ‘famia’ i nan ta deskribí nos isla komo un sitio ideal pa huntu deskubrí su mundu bou di laman, hasiendo menshon di Bonaire Marine Park – Parke Marino Boneiru.
Ku Boneiru ta aparesé riba e lista di ‘Best of the World 2022’ di National Geographic Traveler, naturalmente ta un promoshon internashonal fantástiko ku sigur lo benefisiá popularidat di nos isla. Mundialmente tur hende ta anhelá pa por biaha atrobe i deskubrí destinashonnan nobo i pa e motibu akí nos ta sumamente kontentu ku e honorabel menshon riba e tòp 25 di e mihó destinashonnan den 2022. Nos ta anhelá pa risibí bishitante nobo i pa kompartí tur e sitionan bunita i karakterístikanan úniko di nos isla ku nan’, segun Miles Mercera, CEO di Tourism Corporation Bonaire.
E lista a keda kompilá, investigá i formulá den koperashon ku e redakshonnan internashonal di National Geographic Traveler, ku ta sirbi miónes di lesadó via e revistanan i wèpsaitnan plamá riba mundu henter. For di awe por haña e lista hulandes riba natgeo.nl/best-of-the-world-lijst-2022. E lista di ‘Best of the World 2022’ ta keda publiká tambe den e próksimo edishon di yanüari di National Geographic Traveler Nederland, simultáneamente ku e vershon merikano i otro edishonnan internashonal.


text:
HARBIN, CHINA – Jemyma ‘Golden Girl’ Betrian a bringa den wikènt tras di lomba den e torneo yama ‘Kunlun Fight 3’ na China. Akinan un biaha mas Jemyma a sa di bai ku e título máksimo. Den e torneo aki Jemyma mester a bringa dos biaha i gana ambos pelea pa por bai ku e título.
Den e promé pelea Jemyma a enfrentá e Portuges, Katia Pedrosa. Akinan Jemyma a terminá e pelea den promé asalto ku un nòkout tékniko. Den e final, Jemyma a bringa kontra E Meidie di China. Den e pelea aki Jemyma a logra gana pa desishon unánime, e skor nan tabata di (30-28 ,30-27 i 30-28).
Ku e viktoria aki, Jemyma a logra e título di ‘WLF woman kickboxing world champion gold belt.’


text:
[:en]EM Magazine no. 21 Nafl. 12.00 [:]Learn More
[:en]EM Magazine no. 18 Nafl. 12.00 [:]Learn More
[:en][:]Learn More
[:en][:]Learn More
[:en]Kerido amigunan di EM, Meta prinsipal pa publiká nos noti-ambiente ta pa kontribuí na un konsenshi nobo den e Era Nobo. Kada un tópiko ku nos relatá ta di suma importansia pa nos salú i nos bienestar den kontakto ku naturalesa. For di delaster investigashonnan hasí nos a bin komprondé ku pa 2025 e “malesa” ku lo dominá mundo lo ta depreshon. Pues no ta kanser,...Learn More
[:en]Anti-oksidante Kerido amigunan di EM, Meta prinsipal pa publiká nos noti-ambiente ta pa kontribuí na un konsenshi nobo den e Era Nobo. Kada un tópiko ku nos relatá ta di suma importansia pa nos salú i nos bienestar den kontakto ku naturalesa. Kiko ta anti-oksidante? Anti-oksidante ta un grupo di molekül ku ta kapas di stroba oksidashon di otro molekül. Den nos kurpa...Learn More
[:en]Afl. 101.00 (incl. 6% OB) Permacultuur in je moestuin E promé buki di pèrmakultura ku ta adekuá pa e klima Hulandes. Un buki práktiko pa hòrtikultura pa esunnan ku ta kuminsá i pa esnan ku eksperensha kaba. Stap pa stap na un huerta basá riba prinsipionan di pèrmakultura. “Pèrmakultura den bo kurá” ta trata hopi sorto di fruta, bèrdura i yerba. E buki ta dunabo e...Learn More
[:en]Afl. 45.00 (incl. 6%OB) pa unu Healthy Horses Horse Care With Effective Microorganisms E buki práktiko i informativo akí na Ingles, ta ilustrá kon mikro-organismo por hunga un ròl positivo den krio di bestia. Mikro-organismo efektivo (EM) ta un medio ku ta baha gastu di mantenshon i mehorá e bienestar di e kabai i e kondishon den stal. Ku tópikonan manera: e...Learn More
[:en]Afl. 50.50 (incl. 6% OB) pa unu Tuinen van overvloed “Huertanan di Abundansia” Den añanan setenta e mondinan di Tasmania tabata un “kraamkliniek” pa un vishon i movementu ku al final mundialmente a keda establesé komo “pèrmakultura”: (agri) kultura permanente. Originalmente e palabra “kultura” ta referí na nos manera di trata ku tera, i mientras tantu ta hopi kla ku...Learn More
[:en]Afl. 83.00 (incl. 6% OB) pa unu Kippen in de tuin “Galiña den bo kurá” “Galiña den bo kurá” ta ofresé un kontesta riba tur bo preguntanan tokante di galiña. For di e eskoho di rasa, tokante di hábitat, komportashon, kuminda pa galiña i reprodukshon, te ku un webu salú. “Kippen in de tuin” ta duna’bo tur informashon kompletu i di un manera klá , loke bo...Learn More


text:
Publicación 110/11/2020 2020-11-10 19:15
Publicación 1
Texto prueba Texto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto prueba
Texto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto prueba
Texto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto prueba
Texto pruebaTexto pruebaTexto pruebaTexto prueba.


text: Diadomingo mainta a drenta informe di cu tin 3 hende pata pata burachi den un auto drumi den auto den parkinglot di Palm Beach Plaza, mesora a dirigi un patruya na e sitio. Na yegada di e patruya a bin compronde cu aki ta trata di 3 persona bebi y cansa cual a haci bon pa para e auto y no sigui core pa trece trafico den peliger. Pa nan mesun seguridad polis a kita e yabi for di nan y a informa nan cu un hende bon na tino por pasa busca e yabi den oranan di dia. Mirando con cansa nan tabata nan a keda drumi den auto.


text:
Nos invitado den e programa aki ta Sra. Iona Richardson Cannegieter. Ela nase 20 December 1925 na St. Maarten pero tin hopi tempu bibá na Aruba. Nos ta kombersa kune tokante su bida tantu na su isla natal i tambe Aruba. E entrevista aki ta den e idioma natal di Sra. Cannegieter esta na ingles.
Produkshon: Fundashon Históriko Kultural Boneriano
Durashon: 50 minüt
Fuhikubo ta presentá: Iona Richardson Cannegieter
Nos invitado den e programa aki ta Sra. Iona Richardson Cannegieter. Ela nase 20 December 1925 na St. Maarten pero tin hopi tempu bibá na Aruba. Nos ta kombersa kune tokante su bida tantu na su isla natal i tambe Aruba. E entrevista aki ta den e idioma natal di Sra. Cannegieter esta na ingles.


text:
RECALL PA SPINAZI MARKA JUMBO DEN SAKU DI 450 I 600 GRAM
Ministerio di Salubridat, Medio Ambiente i Naturalesa ta partisipá…
RECALL PA SPINAZI MARKA JUMBO DEN SAKU DI 450 I 600 GRAM
Willemstad – Ta advertí pa no uza spinazi fresku di e marka JUMBO paketá den saku di 450 gram (no labá) ni esun den saku di 600 gram (labá). E kadena di supermarket hulandes JUMBO a emití un atvertensia pa saka spinazi fresku no labá, paketá den saku di 450 gram i spinazi fresku labá den saku di 600 gram for di merkado. Motibu di e advertensha ta ku ta eksistí e posibilidat ku e produktonan aki ta kontaminá ku e bakteria Escherichia coli di e variedat ku ta produsí un toksina ku yama Shiga.
E bakteria aki ku ta identifiká tambe komo STEC, ta un bakteria ku generalmente ta presente den tripa i sushi di hende i animal. E bakteria STEC por forma un peliger pa salú, spesialmente serka señoranan na estado, mucha chikitu, hende di edat avansá, i hende ku tin un sistema imunologiko debilitá.
Públiko konsumidó mester kontrolá riba e saku di spinazi marka JUMBO i chèk e kódigo 8711715882363 i esun 8718452309870 ku fecha di vensementu promé ku 6-sep-2022. Si bo no por desifrá e kódigo no usa e produkto. Esaki ta konta tambe pa restaurantnan i tur mini i super merkado. E Servisio di Higiena (THZ) tambe ta hasiendo bishita den lugánan ku ta bende e produkto(nan) aki.
Dado kaso abo komo konsumidó tin e produkto(nan) aki na kas, por fabor deshasí di esaki. Pa mas informashon por jama THZ na 4322867 òf bishita e websait di e kompania mes.


text:
Oranjestad-Aruba Triathlon Association a organisa dia 14 di september ultimo e Guardian Group OFF Road Duathlon na
Arashi.
25 atleta a competi cu otro den ciclismo y coremento. Tawatin 5 team di relevo.
E atletnan mester a core 5 km, core un distancia di 20 km riba bais y core 3 km bek
E evento a tuma lugar na Arashi. E ruta di coremento y ciclismo tawata canto di costa direccion di Faro.
Ganador Overall Masculino
Den categoria Overall Masculino, Renze Postma ta gana den un tempo di 1.07.59
Na di dos lugar a keda Mario Nooijen, cu 1.10.48 y na di tres lugar a keda Chester Hill 1.12.48
Kids y Female
Tawatin 4 participante den Kids.
Nan a core 2.5 km, core riba bais 10 km y despues core bek na pia 1.5 km den un tempo di 35:14
Kids te cu 11 Giannon Eights tempo 50.12
Kids 12-14 Prome lugar Xiqu Croes tempo 45.02, di dos lugar Anthony Wilson tempo 1.01.51 y na di tres lugar Thomas Hodge 1.23.49
Den categoria di dama tambe tawatin 1 participante, Sandra Postma
El a core 5 km, core riba bais 20 km y despues core bek na pia 3 km den un tempo di 1.39.10
Gradicimento
A.T.A. kier a gradici su sponsornan:
Guardian Group, Lotto y Subsidie Commisie cu a haci e evento aki posibel.
Un danki di curason ta bay pa tur nos boluntarionan y tur persona cu a bin apoya e atletanan e mainta trempan ey.
Ta topa bek pa e GUARDIAN GROUP KIDS AQUATHLON, diasabra, 27 di september pa 7 or di mainta na Boca Cathalina.


text:
Pa e kliente por tin lo mínimo na su kabes, El Tributo ta brinda un servisio mas integral posibel; El Tributo por sirbi algu di kome i bebe, tantu durante komo despues di entiero.
Durante e kombersashon ku e koordinadó di entiero, e famia ta haña informashon tokante e diferente opshonnan ku tin. Sea djus, kòfi i te pa famia so òf algu di kome i bebe pa tur esnan ku a bin tuma despedida di e defuntu. Den kaso ku e famia ke parti algu spesífiko pa rekordá nan ser kerí, por ehèmpel su pasapalu, boka dushi òf bibida faborito, e catering di El Tributo por regla esaki tambe.
E famianan ku ta dera nan defuntu den hòfi di Morada Santa Bottelier tin e opshon pa bestèl algu di bebe i kome pa despues di entiero. Tanten ku esnan ku a ked’atras ta sinta deskansá i papia ku amigu i konosínan, e hostessnan ta sirbi un dushi pan ku stobá i un refresko.


text:
KRALENDIJK–E ekipo di Vespo di Rincon, djárason anochi ta eliminá Atlétiko Flamingo di Nikiboko ku skor di 3-0 fo’i dje torneo Kopa FFB selebrando 60 aña di e federashon di futbòl di nos isla.
E promé mitar Vespo a hunga ku bientu na fabor i Atl. Flamingo ku bientu kontra. Tabata un partido si ku lamentablemente atrobe a konosé diferente (4) karchi kòrá meskos ku tabata e kaso ku e promé partido (2) di e torneo entre Real Rincon i Uruguay.
Un bon públiko a presensia e partido aki, pa ta eksakto un total di 1056 fanátiko a paga pa mira e partido, kibrando e “record” di 614 ku a paga pa mira e promé partido, partido djadumingu último entre Real Rincon i Uruguay. Tabata 805 adulto, 185 mucha i 66 60+ ku a paga pa mira e partido, sin konta esnan ku no ta paga pa mira e partidonan. Tabata tin tambe tremendo presentashon di grupo di brasbènt The Boyz ku a animá e públiko presente.
Na momentu ku e partido a parti na dos djárason ultimo pa sosiegu, Vespo tabata dilanti 1-0 ku gol di Papa Isenia anotá na di 33 minüt di e partido.
Por sierto un bunita tiru liber kua resultá den e promé gol di e partido. E di dos mitar, Vespo ku bientu kontra ta anotá na dos okashon mas ku golnan di Raydolf Felix i Jursen Trinidad na di 63 i 65 minüt di e partido, pa finalmente Vespo bai ku e viktoria di 3-0 riba Atlétiko Flamingo, loke sigur hopi no a spera. Ku esaki ya ta dos ekipo grandi ku a keda eliminá di e torneo aki ku ta Kopa FFB selebrando 60 aña di FFB.
Rèfrinan ku a dirigí e partido djárason último ta Bryan Virginie ku a dirigí un tremendo partido, asistí na banda pa Amos Melaan i Benjamin Henricus ku Chal Thomas na mesa.
Riba potrètnan e rèfrinan ku a dirigí e partido, e ekiponan, rèfri prinsipal papiando ku e kapitannan promé ku wega, kapitannan ta deseá otro éksito promé ku wega i tambe un bista di e gran públiko ku a presensiá e partido.


text:
7 TIPS pa Celebra bo Halloween sigur y cu diverticion
Bo por scoge pa organiza un fiesta virtual di disfraz y invita amigonan pa participa.
Si bo ta prefera un fiesta na cas, mantene e “Trick or Treat” pafo di cas den aire liber, unda cu e riesgo di infeccion ta menos y cu e grupo di invitadonan, ta hendenan cu bo conoce bon of di famia. Sigura bo mes cu e tur e personanan aki ta vacuna of a test negative 24 ora promer cu bo fiesta.
Traha y pinta e mondkaphje como parti di bo disfraz: E tapaboca lo reduci e riesgo di transmisión. Uz’e tur momento cu bo ta rond di otronan.
Partimento di cos dushi: Prepara un mesa pafo di cas unda cu muchanan por pasa piki un cos dushi y sigui. Evita lugarnan hopi bishita y no mezcla cu hopi personanan diferente hunto, especialmente si nos ta deconoce nan estado di vacunacion.
Cortamento di Pampuna na cas den Famia: Haci esaki semper bao supervision di adultonan. Por hasa e simiyanan di e Pampunanan pa come como snack delicioso y saludabel.
Peliculanan espantoso: Si tin plan pa keda na cas, celebra un anochi di pelicula di Halloween den famia y considera bisti na bo personahenan favorito.
Recetanan pa traha na cas durante Halloween. Si dicidi pa traha cos dushi na cas mes, considera pa traha nan cu menos sucu. Evita di come productonan traha na cas di otro hende cu bo no conoce. Popcorn ta un alternativa practico, saludabel y sabroso pa fiesta di Halloween.
Semper percura pa tin cubo handsanitizer si acaso no tin e oportunidad pa laba mas cu awa y habon.
Un momento di enseñanza
Purba splica bo yiunan di e protocol y reglanan di seguridad y otro cambionan durante e Pandemia por resulta hopi dificil; pero no tin nodo di ta asina tampoco.
Considera esaki como un oportunidad pa siña nos yiunan e importancia pa sa di e enfermedadnan infeccioso, y pa cuida nan mes y otronan. Nos tur mester tene cuidao pasobra e Pandemia ainda no a termina.
PASA UN HALLOWEEN SIGUR Y CONTENTO ¡


text:
Mandato Divino i Arogansia Kristian komo Orígen di Nos Problemanan Ekológiko?
Updated: Aug 2, 2019
Ta bèrdat ku den Génesis 1:28 Dios ta bisa nos pa abusá di e naturalesa pa nos propio benefisionan?
E Akusashon
Den Genesis 1:28 nos ta lesa lo siguiente,
“Anto Dios a bendishoná nan, i Dios a bisa nan: ‘Sea fruktífero i multipliká, i yena e tera i hasi esaki someté na bo; i goberná riba e piskánan di laman i riba e parhanan di shelu, i riba tur ser bibu ku ta move riba tera.’”
Pa hopi, un bunita versíkulo ku ta papia di Dios Su bendishon riba e rasa humano, i nos responsabilidat pa ku e resto di kreashon. Pero pa algun otro e versíkulo aki ta wòrdu mirá komo un di e kousanan pa nos problemanan ekológiko; e hustifikashon pa malusá nos rekursonan natural, i abusá di nos medioambiente.
Den su konosido artíkulo, The Historical Roots of Our Ecological Crisis, publiká algun dékadanan pasa, Lynn White Jr. ta bisa ku e desbalanse ekológiko ta e resultado di arogansia Kristian kontra naturalesa. Segun White, Beibel ta siña ku “e tabata Dios su boluntat pa hende abusá di naturalesa pa e hende su propio benefisionan.”
E Refutashon & Perspektiva Bíbliko
E akusashon ku White ta presentá akinan kontra Kristianismo i e Palabra di Dios ta totalmente falsu. Nota e siguiente puntonan:
Na promé lugá, den Gen.1, kua ta duna nos e relato di Kreashon, Dios mes ta deklará ku loke El a krea tabata bon. Na final di e di seis dia, den v.31 Skritura ta bisa nos asin’aki: “I Dios a mira tur loke El a traha, i ata, tur kos tabata masha bon.” Pues, pa argumentá ku den v.28 Dios ta duna e ser humano pèrmit pa abusá di e naturalesa ta algu klaramente apsurdo i kontrali na e konteksto.
Na di dos lugá, segun Salmo 24:1, “Tera ta di SEÑOR, i tur loke ku e ta kontené, mundu, i esnan ku ta biba den djé.” I den Salmo 50:10-12, Señor ta deklará: “Tur bestia di mondi ta di Mi, e bakanan riba mil seru. Mi konosé tur parha di e serunan; i tur loke ta move den kunuku ta di Mi. Si Mi tabatin hamber, lo Mi no a bisabo; pasobra mundu ta di Mi, i tur loke ku e ta kontené.” Si nos tuma e pasahenan aki tambe na konsiderashon, nos tin di konkluí ku e ser humano ta kai bou di Dios komo simplemente kuidadonan di e kreashon. Bou di niun kondishon nos no ta liber pa abusá di nos medioambiente i malusá nos rekursonan natural.
Na di tres lugá, den Gen. 2:15 nos ta lesa ku Dios a pone “e hòmber” den e hòfi pa “kultiv'é i kuid'é.” Esaki ta nos responsabilidat pa ku e naturalesa. Rom.8 ta duna un splikashon interesante di e estado aktual di e naturalesa; un estado ku a surgi komo resultado di e kaida di hende, i e maldishon ku a wòrdu pronunsiá kontra e naturalesa. Laga nos nota algun versíkulo:
- V.20 ta bisa ku “e kreashon a wòrdu sometí na banidat.”
- V.21 ta siña ku e kreashon ta sklabisá na korupshon.
- V.22 ta bisa ku “henter e kreashon ta keha i ta sufri e dolónan di parto huntu.”
Awor, den v.19 apòstel Pablo a skirbi ku “e kreashon ta spera ku gran antisipashon riba e revelashon di e yunan di Dios.” E frase “revelashon di e yunan di Dios” ta referí na e momentu di “nos adopshon komo yu,” e momentu di “redenshon di nos kurpa,” e momentu den kua nos lo mira Dios manera E ta i ta manera E ta. E kreashon, e naturalesa, ta “spera ku gran antisipashon” riba e suseso ei. E palabra “antisipashon” ta e tradukshon di e Gr. Apokaradokía, kua literalmente ta nifiká “rèk kabes afó.” E naturalesa ta ansioso pa mira “e revelashon di e yunan di Dios;” pasobra tal akto lo nifiká e liberashon di e naturalesa mes for di banidat i korupshon.
Konklushon
Pues nos tin di komprendé ku for di momentu di e hende su kaida den e hòfi di Eden, naturalesa no ta den e estado perfekto mas ku Dios tabata ke pa e ta. Ma esaki naturalmente no ta nifiká ku awor nos tin pèrmit pa abusá di dje. No tin nada den Beibel ku ta siña òf motivá tal akshon, ni tampoko Gen.1:28.


text:
Massy Insurance United awor lo operá bou di ‘marka’ CG United
Kompania di seguro Massy United awor bou di e ‘marka’ CG United
WILLEMSTAD – Djaluna 29 di Sèptèmber, gerensia di Massy United Insurance na Kòrsou a hasi anunsio ofisial ku e kompania di seguro awor ta operá bou di e ‘marka’ CG United. For di 4 di Mei último e konsorsio Coralisle Group Ltd. (CG) a kompletá atkisishon di Massy Insurance Ltd. ku lo sigui operá bou di e ‘marka’ CG United..
Coralisle Group ltd. (CG), ku base na Bermuda, tin operashon na 20 isla i pais den Karibe. CG tin un AM Best A rating (kualifikashon ekselente) i ta ofresé produktonan di kalidat haltu di seguro pa último 60 aña. Massy United (awor CG United) ta un kompania aseguradó fuertemente establesé pa mas di 4 dékada i ta kompartí e mesun práktikanan di negoshi di CG, kual ta di pone e hende semper promé.
Adishonal na e similaridat entre e dos organisashonnan riba base kultural i organisatorio, ta partikularmente notabel, ku banda di ta brinda servisio na nivel haltu na klientenan, ta enfoká riba desaroyo kontinuo di produktonan di seguro di kalidat.
Ku e fushon e presensia di ámbos organisashon, awor operando bou di un ‘marka’ CG United, lo ekspandé i lo ta ainda mas sólido. Segun bosero di CG United na Kòrsou; “Pa e operashon na nos isla e fushon ta nifiká ku awor nos tin un ret mas amplio i por ofresé mas i mihó produkto di seguro na benefisio di e kliente. Nos ta den mihó posishon pa ta un lider mas fuerte, no solamente den merkado lokal, pero tambe den merkado regional pa ofresé solushonnan di kalidat den ramo di seguro. Nos ta hopi entusiasmá ku e oportunidatnan nobo ku e fushon ta pone na alkanse di CG United i ta hopi satisfecho ku nos por sigui brinda nos klientenan bon servisio i produktonan di kalidat for di un base amplio i finansieramente sólido. Nos tin awor un nòmber nobo, pero nos mishon ta keda meskos. Kual ta e dedikashon na kada kliente i e kompromiso ku nos tin pa sigui brinda produktonan di seguro di kalidat.”


text:
“Pasobra na boso esaki a wòrdu duná pa kousa di Kristu, no solamente pa kere den djE, ma tambe pa sufri pa Su motibu.”
Filipensenan 1:29
Ademas di tin e privilegio di ta kontá den esnan ku ta kere den e Yu di Dios, ta eksistí pa esnan ku ta hustu e satisfakshon i honor di por sakrifiká nan propio bida p’E bebiendo di e kopa di salbashon. E kopa aki ta referí na e sakrifisio diario ku ta hasi pa siguiÉ; sin embargo, e sakrifisio ku E a hasi dor di duna su propio bida pa kada un pekadó ta infinitivamente mayó.


text:
W i L L E M S T A D – Stichting Tegen Kindermishandeling, e fundashon ku ta lucha kontra abuzu di mucha, a tuma nota di e desa…royonan e siman aki pa loke ta trata e asesino James Murray. T’asina ku segun informashon ofisial, dia 10 di mei próksimo, Korte lo mester tuma un desishon ku si despues di 33 aña enkarselashon, ta laga James Murray liber òf ta mantené enkarselá. Stichting Tegen Kindermishandeling teniendo kuenta ku e emoshonnan ku ta biba den komunidat pero mas ahinda teniendo kuenta ku e seriedat di e delito ku James Murray a kometé, ta deseá Korte forsa i voral sabiduria den su desishonnan pa liberá James Murray i pa tene kuenta ku diferente aspektonan di importansha den kaso di James Murray. Stichting Tegen Kindermishandeling no tin duda ‘at all’ ku e desishon ku Korte lo tuma ta esun korekto, konforme lei i na bienestar di e komunidat en general. James Murray a wòrdu enkarselá despues ku dia 23 di mei 1979, 33 aña pasá, na un forma kruel el a violá seksualmente e hobensita Darly Lai di 6 aña pa despues asesiná e kriatura hinkando e ku kuchú diferente biaha inkluso na su parti privá. E forma kon James a kometé e delito aki ta unu ku hamas un hende lo lubidá òf imaginá. E suseso aki, apesar ku el a sosodé 33 aña pasá, a kousa un tristesa enorme den henter e komunidat. Serka mayoria hende ahinda e memorianan tin efektonan sikológiko. Esnan ku sigur ta afektá pa e suseso aki ta e famia di e kriatura, ku si e tabata na bida, awe lo tabata un dama di 40 aña. Pa motibu di rabia i vengansa pa asuntunan familiar, James Murray a disidí pa venga riba loke tabata mas balioso i kerí pa e famia, esta Darly Lai. James a buska Darly for di skol riba e mèrdia di 23 di mei 1979, pretendiendo ku el a bin buska Darly pa su mama, i a bai kuné na un sitio alehá pa aya violá Darly i hink’é ku kuchú algun biaha ku e konsekuensha ku e mucha a bin fayesé. Den prizòn tabata e propio James ku a mustra ku e no tin niun klase di remordimentu pa loke el a hasi i asta tabata forma un peliger pa otro prezunan despues di a intentá pa violá dos prezu. Loke mas a resaltá tabata ora ku algun aña pasá tabata James mes kende a deklará públikamente lo siguiente: ‘si mi sali, lo mi hasi e mesun kos’. Konsekuentemente e aktitut i duda den komportashon di James a pone ku mester a enkarsel’é separá for di lo demas. – Stichting Tegen Kindermishandeling ta komprondé ku ta un derechi di kualkier asesino pa na momentu ku e mester rekobrá su libertat, esaki tuma lugá tambe. Pero, teniendo kuenta ku e peliger ku James Murray por forma pa komunidat, – teniendo kuenta ku e chèns pa e mesun akto bolbe ripití, – teniendo kuenta ku no tin garantia ku James Murray lo bai ta un persona diferente, – teniendo kuenta ku e rabia i emoshonnan ku ta biba den komunidat – i finalmente teniendo kuenta ku mester evitá abuzu i asesinato di mas mucha inosente, Stichting Tegen Kindermishandeling ta hasi un apelashon desente na Korte di Hustisia pa tene èkstra konsiderashon ku un ke otro na momentu di tuma desishonnan. Ta komprendibel ku pa e persona di James Murray mes ku e lo no tin e trankilidat mas den komunidat, maske ku e rekobrá su libertat, ku un oportunidat mas den bida p’e pro lo pronto lo pinta hopi skur, ku su presensia den kualkier bario lo ta un menasa pa habitantenan i muchanan di e bario i chèns ta grandi ku Murray lo bin top’é ku okashonnan kaminda lo konfront’é ku su akto ku tur e konsekuensha ku esaki lo tin p’e mes i pa otro. Den kaso ku Korte disidí mes pa duna James Murray su libertat konforme loke lei ta stipulá, Stichting Tegen Kindermishandeling ta supliká pa buska formanan pa protehá e komunidat – en espesial e mucha – i pa hasi tur loke ta na alkanse di Korte pa evitá mas viktima di James. E suseso di 23 di mei 1979 mester por sirbi pa habri bista di hopi kon doloroso abuzu i violashon di un mucha ta i e konsekuenshanan ku esaki tin pa henter un komunidat. Nos muchanan ta indefenso den hopi kos ku ta pasa ku nan, p’esei segun e fundashon mester sigui traha pa protehá nan. Darly Lai ta un ehèmpel di esaki. Ku konfiansa el a drenta outo di James sin nunka pensa o imaginá ku awe e no tei mas i esaki ta loke James a hasi kuné. Komo tal Stichting Tegen Kindermishandeling ta supliká e sosten di henter e komunidat tambe pa HUNTU kuné ban lucha pa un komunidat ku menos violensha bou di nos muchanan. BAN PREVENI PA NO LAMENTA.
Coraline Kooistra
Presidente Stichting Tegen Kindermishandeling
Pa info: 5221235


text:
Condom ta bin den tur forma, size y hasta pa esunnan cu ta mas sensitivo, ya cu e materialnan ta asina adecuado pa e cueronan cu alergia of sensitivo. Definitivamene tin un condom apropia pa bo confortabilidad.
Uza un condom ta facil. Djis pone e condom riba un penis cu ereccion net prome cu haci sex y bo ta cla. Unabes cu tur cos caba y e condom a haci su trabou, kit’e for di e penis prome cu e ereccion pasa. Mester want’e na e base di e penis manera cu tin eyaculacion, pa sigura cu e no ta slip for di e penis y ta preveni cualkier sperma di scapa, mientras ta kit’e for di e penis. Uz’e solamente un biaha y tir’e afo.
Ta importante pa check ki tipo di lubricante ta adecuado pa uza cu cada material di condom, ya cu algun por tin efecto contrario riba e material. Por ehempel, lubricante basa riba azeta y latex no ta amigo y poniendo nan hunto, por causa cu e condom ta kibra of slip for di e penis, djis pa bo informacion.
+ POR UZ'E SEGUN DEMANDA
+ TA FACIL PA CANA CU NE
+ NO TA AFECTA PA OTRO MEDICAMENTO
+ POR UZ'E ORA TA DUNA LECHI DI PECHO
+ LIBER DI HORMOON
+ TA FACIL PA UZA
+ TA PROTEGA BO CONTRA INFECCION HIV (AIDS)
Y OTRO INFECCION DI ENFERMEDAD DI TRANS-
MISION SEXUAL.
- TA INTERUMPI SEX
- POR KIBRA OF KITA DURANTE SEX SI NO TA
UZA APROPIADAMENTE.
- ALGUN HENDE TA ALERGICO PA CONDOM
DI LATEX.
- POR CONDUCI NA IRITACION OF REACCION
ALERGICO (SI BO TA ALERGICO NA LATEX,
BO POR PURBA E CONDOMNAN TRAHA DI
POLIURETANO).


text:
WILLEMSTAD — Djasabra, 18 di mart último a tuma lugá na tereno di FFK e ‘The Flow Ultimate Football Experience’. Flow i Manchester United Football Club a uni pa brinda na 15 pais di Karibe un tremendo oportunidat. Konhuntamente ku FFK a selekshoná 40 hungadó, di 13 pa 16 aña, aktivo di nos kampionato hubenil pa partisipá na e kompetensia ‘The Flow Ultimate Football Experience’.
E hungadó nan e keda evaluá a base di e siguiente 3 abilidatnan;
- Abilidat di kontrol di bala
- Abilidat di pase nan kòrtiku
- Abilidat pa ‘dribbel’ ku bala
Tur hungadó a keda repartí den diferente grupo i a keda evaluá dor di algun entrenadó lokal. Na final di dia e 2 hungadónan ku e puntuashon di mas altu a resultá e 2 ganadó nan ku lo representá Kòrsou na Trinidat & Tobago. Aya na Trinidat nan lo tin un seshon individual ku entrenadónan di CFU i Manchester United. Tambe nan lo kompetí ku e ganadó nan di e otro 14 paisnan partisipante p’asina saka un ganadó. E ganadó lo sigui pa London pa representá nos region durante e kompetensia aki.
E 2 ganadónan a resultá di ta Emian-Johar Semedo di e ekipo di Willemstad i Sharrion Pietersz di e ekipo di Excellence School. Emian i Sharrion lo biaha dia 6 di mei próksimo akompañá pa un mayor i nan entrenadó pa Trinidat & Tobago.
Banda di e 2 ganadó nan aki FFK a premia e hungadónan ku a anotá mas gol durante e kompetensia aki.
Esaki nan ta lo siguiente;
- Adriel Evertsz
- Leroy Dickens
- Ruhairon Sambo
- Reuel-Jaden Stewart
- Richainro Adamus
Lindsey Hart i Sofia Colina tambe a keda premiá komo e 2 mucha muhé nan ku e puntuashon di mas haltu.
FFK ta felisitá tur hungadó pa nan tremendo trabou durante e kompetensia aki i ta deseá e 2 ganadónan, Emian-Johar Semedo i Sharrion Pietersz tur klase di éksito aya na Trinidat & Tobago.


text:
Den e ultimo siman, e cifranan di Covid 19 ta birando hopihalto na Aruba. For di e cifranan di e ola di Covid aki, ya por saca e siguiente conclusionnan;1. E gran mayoria di esnan cu ta hayando Covid ta personanancu no a vacuna. 2. E grupo di persona vacuna cu ta haya Covid, no ta bira hopimalo.3. Masha poco persona vacuna cu ta haya Covid ta drentaHospital.4. Actualmente no tin niun persona vacuna cu tin Covid den cuido intensivo.
Esaki, Prome Minister Evelyn Wever-Croes a duna di conoce, ta un prueba cu e vacuna contra Covid ta hopi efectivo.
Mescos cu otro paisnan na mundo, na momento cu e casonanbay halto, esnan cu no a vacuna ainda, ta keda convenci patuma e vacuna. Awo na Aruba, mas di 800 persona ya a haciun cita pa tuma e vacuna y lo ricibi e vacuna den e siguientedianan nos dilanti. Aruba a ricibi mas di 12 mil vacuna. Esaki kiermeen cu actualmente tin hopi mas vacuna cu e peticion pa vacuna.
“Mi ta haci un apelacion na mayornan, pa nan hiba nan yiunanpa tuma e vacuna prome cu scol cuminsa bek pa nan no wordoperhudica den nan estudio si acaso nan haya Covid y mesterbay den cuarentena of isolacion. Manera e conclusionnan cu a saca, e vacuna ta duna mas proteccion tanto na e hoben comoe adulto contra efectonan pisa di e malesa aki.
E centro di vacunacion na Sta.Cruz, Centro Libertador BeticoCroes (Sporthall) ta keda habri pa atende tur esnan cu kiertuma e vacuna. Laga nos probecha di esaki pa asina Aruba por recupera y prograsa”, Prome Minister a expresa.


text:
Kralendijk– Den su edishon di novèmber 2021 Scuba Diving Magazine a anunsiá resultado di su Readers’ Choice Awards 2022, kaminda Boneiru ta haña rekonosementu den 12 kategoria.
Kasi 6000 sambuyadó rekreativo a partisipá na e di 29 enkuesta anual di Readers’ Choice di Scuba Diving Magazine pa saka e miho destinashonnan di buseo na mundu. A konta e votonan den diferente kategoria, basá riba destinashonnan di buseo ku a keda bishitá durante e último tres aña. E reputashon di Boneiru komo paradiso pa sambuyadó ta keda dominá e esena di buseo. Nos isla a sa di gana 12 diferente premio den Readers’ Choice Awards 2022, entre otro shete kualifikashon number 1. Pa e di 29 aña konsekutivo Boneiru ta e Shore Diving Destination number 1 den region Karibense i Atlántiko. Nos isla a logra e promé posishon tambe den 6 otro kategoria regional, entre otro Best Overall Dive Destination, Best Beginning Diving, Best Macro Life, Best Snorkeling, Best Health of Marine Environment i Best Underwater Photography.
Boneiru a bira number 2 den e kategoria di Advanced Diving. Banda di esei Boneiru komo destinashon a risibí un klasifikashon di Readers’ Choice den Best Value, Big Animals, Wreck Diving i Wall Diving.
‘Nos ta hopi kontentu ku e aña akí Boneiru a keda rekonosé komo un di e miho destinashonnan pa buseo na mundu’, segun Miles Mercera, CEO di Tourism Corporation Bonaire. ‘Ta un honor pa resultá na e promé posishon den region Karibense i Atlántiko i pa mira algun di nos partnernan tambe riba e lista. Komo isla nos ta keda boga pa protehá loke ta hasi nos mundu bou di laman e paradiso puro i limpi ku aña tras di aña ta atraé sambuyadó di tur nivel.’
Ta publiká e Readers’ Choice Awards 2022 riba www.scubadiving.com i den e edishon di novèmber 2021 di e revista.


text:
PHILIPSBURG – Hopi bestia di kas no a sobreviví orkan Irma na Sint Maarten, pero tin kachó tambe ku tin suèltu i ku lo evakuá huntu ku nan doño – òf ku hende ku stima bestia – for di e isla.
E kuater organisashonnan di protekshon di bestia riba e isla entretantu a logra kue kasi tur kachó i pushi ku a hui, pero pa hopi bestia di kas orkan Irma a resultá fatal. Tin kaminda ku por sinti e holó stinki di kadaver putrí di bestia di kas morto, mayoria parti bou di e restonan di e demolishon i inalkansabel.
Bestia di kas tin strès
“Mi a lòs mi kachónan promé ku e orkan” Terrance Rey ta bisa. “Mesora nan ta buska nan mes lugá pa skonde i despues di orkan nan a bini bèk. Pero bo ta mira awor ku asta un siman despues di e orkan ku e kachónan ku a sobreviví e desaster ainda tin komportashon di stress.
A laga kachó i pushi atras
Tin e relatonan desesperá tambe di hende ku mester a laga nan bestianan atras pasobra nan mester a evakuá den pura. Lisa Davis – Burnett ta konta di su bisiña, ku por a bai un kaminda mas seif ku su tata di edat hopi haltu. Desesperá el a pidi Lisa kuida su kuater kachónan i su kuater pushinan ku e mester a laga atras.
“Ta kon mi ta hasi kuida nan”, Lisa ta puntra su mes. ”Por lo pronto mi ta biba den mi ofisina ku mi mes kachó i tres kachó di kriansa, kasi mi no tin transportashon i mi ta pasa hopi trabou pa mi mes kome i duna mi kachó kuminda i awa.” E ta suspirá i ta hisa su mannan na laira.
Door Jean Mentens
Amor pa bestia ta motibu pa evakuá kachó
Otro kachó tin hopi suerte. Un avion di forsanan aéreo spañó aktualmente ta evakuá súpdito spañó. Un dama hóben di Madrid ta bai ku dos bench di avion ku kuater kachó den nan. “Ta kachó chikí ku a dualu i pèrdè. Awor mi ta spera ku nan ta laga mi subi ku nan”, e ta bisa, “promé nos ta bula bai Santo Domingo i despues nos ta bai Spaña.” E ta hasi e evakuashon di kachó aki pa amor pa bestia, riba su propio inisiativa.


text:
Biografia di Ricaldo Cado Van der Biezen
30 october 1958 – 8 augustus 2021
Ricaldo Cado Van der Biezen a nace na Aruba riba 30 di october 1958 na Spaans Lagoen # 81-L , ultimo biba Koyari # y casa cu sra. Maria van der Biezen-Ridderstaat d.f.m.
Yiu di Petronilia Ninita Van der Biezen-Henricus d.f.m. y Rafaël Van der Biezen d.f.m., miho conoci como Fai.. un famia di 3 yiu. Cado ta e mayor di e tresnan, sigui pa Yolanda Croes-Van der Biezen d.f.m. y esun mas chikito di famia tabata Rigoberto Van der Biezen, miho conoci como Rigo d.f.m.
Su subrino/subrinanan: Yoally Croes y famia, Yoanny y Yovanna Croes y famia, y Yovanny Croes.
Cado a bay scol basico, y despues a sigui LTS na John F. Kennedy School. E tempo aya e scol di ofishi.
Su parti laboral ta como lo siguiente:
•10 april 1979 ela a cuminsa na WEB N.V.
•1993 ora WEB NV. a privatisa, Ela bay Task force di Directie Onderwijs te cu 1995.
•1995 – 1997 tabata tin inkrimpring y ela bay cas.
•7 di mei 1997 ela cuminsa traha na Inistituto di Cultura Aruba como onderhoudsmedewerker
•Cu reorganisatie di Instituto di Cultura Aruba pa Directie Cultuur Aruba su funcion a bira Medewerker Facilitaire Zaken.
•10 di april 2004 – ela cumpli 25 aña den servicio di Gobierno di Aruba.
•10 di april 2009 – 30 aña den servicio di Gobierno di Aruba.
•10 di april 2014 – 35 aña di servicio di Gobierno di Aruba.
•1 juli 2016 – El a tuma su VUT.
Den proyectonan unda ela wordo gradici pa su labor y colaboracion ta:
Padu del Caribe 90 aña
2000 CCDN
2011 Koningkrijksspelen y 25 aña KPA
2013 Dera Gay
2015 Comision Bernadina Growell (sept) …
Cado su parti cultural folklorico:
Cado a funda Tipico Nos Hubentud di Pos Chiquito mas o menos na fin di añanan 70 y na comienso di añanan 80… Nan tabata toca na eventonan social, cultural y tambe pa e sector turistico na Holiday Inn Hotel promoviendo nos musica tipico local. Por menciona tambe cu e tipico aki tabata acompaña un grupo di baile na Holiday Inn Hotel mes… Entre e bailadonan nos ta corda sra. Miekey Gravenhorst y sr. Romulo Fingal, kendenan tabata e bailadonan estrea den e tempo ey.
Despues cu e Tipico Nos Hubentud di Pos Chiquito a sigui desaroya y a participa den un festival di mandolin, organisa pa Sr. Chua Farro na Hofi Seroe Janchi. Aki ta unda e resultado di e festival di 18 di juli 1982 a resulta den Ricaldo Cado Van der Biezen como e Ganado absoluto di e Festival di Mandolin, sr. Ricky Kock como sub campeon di e Festival y na di tercer luga sr. Tino Ruiz. Na e festival aki tabatin un total di 32 participante musico cu ta domina su mandolin.
Na mesun aña riba 12 di September 1982, Sr. Chua Farro a organisa un Festival Antiano di Compentencia di Mandolin na Hofi Seroe Janchi. Na unda Tipico Santa Rosa a bini representa nos isla ruman Curaçao y e resultado di e festival ey, Sr. Tino Ruiz a sali na di prome luga y acompaña pa Los Pimentosos y na di dos luga a sali sr. Freddy Domicilia acompaña pa Tipico Santa Rosa di Curaçao y na di tres luga a Sali Sr. Ricaldo Cado Van der Biezen na di tercer luga y acompaña pa Tipico Nos Hubentud di Pos Chiquito. Un total di 5 participante tabatin den e Festival Antiano di Mandolin.
Na 1984 Ricaldo Cado Van der Biezen a uni cu Tipico Los Genios di Piedra Plat y esaki tabata di corto tempo. Pa despues a tuma luga un fusion entre Tipico Nos Hubentud di Pos Chiquito cu Tipico Los Genios di Piedra Plat. For di e fusion aki nos por menciona e formacion di Tipico Ola Tropical.
Pa ser exacto riba e fecha di 15 di maart 1986, Tipico Ola Tropical a keda funda. Na unda cu Cado van der Biezen tabata e manager y Ricky Kock tabata e director musical. Integrantenan di Tipico Ola Tropical tabata riba timbal sr. Pierre Albert, guitara tre ta sr. Armando Koolman, Cuatro ta Sr. Nelson Dubero, riba baho sr. Rudy Thiel y sr. Ricky Kock riba Mandolin y Fio y Cado tabata riba Mandolin y Congas.
Tipico Ola Tropical:
E Tipico Ola Tropical a start sali despues di basta ensaño y preparacion pa e lansamento di e prome Cassette Musical Ola Tropical. Despues di e lansamento di Cassette Tipico Ola Tropical a graba un disco 45 Rpm cu e piesa musical di Fiesta di San Juan, dera gay na 1987. Cu riba dia 16 di juni 1987 a ser entrega na Minister di Cultura di e tempo ey Sr. mr. Mito Croes d.f.m. E aña ey riba 24 di juni e piesa aki di Fiesta di San Juan, dera gay a resona na tur radio emisora di Aruba.
Na mesun aña di 1987 riba dia 7 di december Tipico Ola Tropical a lansa su prome LP titula ‘Cu Nos Burico’ y tambe tabata e nomber di e piesa ritmo tumba componi pa sr. Cado Van der Biezen. Algo peculiar di e piesa aki pa esnan cu ta corda ainda tabata e grito di un burico haci como efecto riba e fio di Ricki Kock.
Na 1987 Tipico Ola Tropical a participa na e Festival di Dande y Tipico di sr. Harry Croes y a sali na prome luga den e seccion Tipico cu e piesa “Cu Nos Burico”. E diasabra anochi aki Sr. Cado Van der Biezen ta ricibi e premio for di man di e director di Instituto di Cultura Aruba sr. Leo Tromp d.f.m..
Riba diamars 29 december 1987 Tipico Ola Tropical ta sali nomina como e miho agrupacion tipico di Aruba den e Premio Mo Tito y Rufo Wever cu e tempo ey tabata dedica na sr. Jossy Brokke Junior.
Na 1988 e grupo Tipico Ola Tropical a lansa nan di dos LP titula ‘Mi Sombre’.
Na 1988 ora cu Sr. Harry Croes a bini cu e premio di propio composicion pa prome biaha den e Festival di Dande, akli Ricaldo Cado Van der Biezen a gana e premio na prome luga di propio composicion cu e piesa titula ‘Ban Ban Canta Hunto’, un tumba. Premio cu a ser entrega door di Sr. Leo Tromp, director di Instituto di Cultura Aruba na Sr. Cado van der Biezen.
Na 1988 y 1989 e agrupacion Ola Tropical a bolbe gana e premio Mo Tito y Rufo Wever como miho agrupacion musical tipico bou direccion di sr. Cado Van der Biezen. Cu integrantenan Alberto Kock riba percusion y Stanley Dabian riba cuarta.
Na 1989 Tipico Ola Tropical a biaha pa Francia pa respresenta Aruba hunto cu e grupo di Baile Teatro di Danza Arubano b.d.d. Sra. Diana Antonette na e famoso ‘Festival Catorce de Juliette Le Monde Folklor’, un festival mundial di folklore cu un duracion un luna largo.
Mesun aña na 1989 Ola Tropical a participa na e prome festival ‘Un Canto pa Aruba’ organisa pa sr. Joochi Bislik riba e tereno di Feria na Santa Cruz, caminda a compaña sra. Eileen Croes cu e piesa ‘Aruba Noble Patria’ y a gana e dos premionan maximo cu ta Ganado absoluto y Prome luga piesa Tipico.
Ola Tropical tabata un agrupacion tipico hopi popular, nan a bay representa Aruba na varios pais, entre nan Miami, Venezuela, Francia, Merca, Corsou, Boneiro, Hulanda y tambe cu hopi presentacionnan local, tanto na hotel, Bonbini Festival, e Fiesta di San Juan pa hopi aña na Club Sport Boys, Festivalnan di Canto dedica na nos Himno y Bandera, Festivalnan di Dande.
Na 2006 Tipico Ola Tropical a lansa un produccion den un disco compacto cual tabata e ultimo produccion di e agrupacion aki.. E disco compacto aki tabata titula ‘Pais yen di Amor’… Otro parti peculiar den e disco compacto aki ta cu tin e bos di sr Gilberto F. Betico Croes den e piesa ‘Pais yen di Amor’, un waltsz.
Esaki ta un parti chikito di e Tipico Ola Tropical, pasobra e lista ta hopi largo.
Info general di Cado:
Nos colega Ricaldo van der Biezen, miho conoci como Cadoa toca den varios agrupacion musical manera Tipico Nos Hubentud di Pos Chiquito, Los Genios di Piedra Plat, Ola Tropical, Grupo Cakiña di ICA prome cu sr. Albi Navas, dirigente, saxofonista, docente di canto, sigui Grupo Cakiñahunto cu Vale Croes d.f.m., ultimo Grupo Cakiña cu Chencho Kelly, Grupo Alma Folklorico, Brisa Tropical, Zjilea hunto cu Chencho Kelly, y varios agrupacion mas. Cado ta cantante, musico, y compositor, kende tambe a toca varios aña cu Grupo Cakiña di ICA na tur nos proyecto di Fiesta di San Juan, dera gay na schoolnan y Cas di Cultura for di aña 2003.Cu su grupo Ola Tropical el a toca hopi aña mes durante celebracion di Fiesta di San Juan na Club Sport Boys na Angochi. Cu Ola Tropical y varios otro agrupacion tipico el a toca tanto den Festival un canto na Aruba su Himno y Bandera y di Dande.
Cado ta un artesano tambe y kende tabata traha e caha di orgel miniatura nan y otro obranan artisanal.
Di 2012, Cado a cuminsa train cu Brisa Tropical, un grupo tipico. El a duna masha hopi presentacion hopi contentosemper. Pasobra e semper tabata un persona alegre. Na Centro di Bario Brazil el a toca den festivalnan di Dande y tambe esunnan dedica na nos Mama di Cultura.
Ultimo festival cu Cado a toca tabata: E Cancion di Caya den Paradanan Cultural cu Tipico Brisa Tropical riba caminda. Tres (3) biaha el a bay Bonaire cu Tipico Brisa Tropical pa representa Aruba. Y el a pasa paranda cu Ricky Kock di Cas pa Cas algun biaha.
Ki bunita e mandolin a zona na hopi fiesta di famia.
Na acividad y celebracionnan su bos tambe a resona na Bonbini Festival, Cado y Tipico Brisa ki Alegria hopi turista a scucha y gosa di Aruba su musica atraves dje.
Presentacionnan na Carubbean Festival na San Nicolaas den Caya y cuanto hende y turista tabata para scucha y baila riba ritmo y e bon canta di Cado. E ultimo toca cu Cado a scucha tabata dia cu Ricky Kock bishit’e, e anochi ey e no por ta tocapa otronan scuch’e.
Dios a mira Cado carga su momento di malesa y Papa Dios a manda busk’e pa libre di su dolornan cu e momento dificl eytabata causa.
Grupo Brisa Tropical a perde un bon musico y cantante.
Cado su amor pa cultura, musica tipico y folklore tabata inmenso. Esey tabata locual cu semper el a cuida manera un Tesoro Nacional. E tin un trayectoria hopi largo mes den e mundo di musica y recuerdonan bunita lo keda graba den curason y mente di hopi persona na Aruba y di tur esnan cu a stim’e.
Un colega cu hopi a stim’e tambe y siña aprecia.
Awe Aruba su cultura y e musica folklore ta perde un di su maximo exponente.
Departamento di Cultura Aruba ta di luto y conmovi cu supartida. Awor Cado ta bay forma parti di e orkesta tipico celestial di nos Señor.
Danki Ricaldo Cado van der Biezen pa tur loke cu a haci, dedica y promove nos cultura tanto internacionalmente como local den comunidad di Aruba.
Cu Cado sosega na paz den Reino Celestial.
Compila pa sr. Ricky Kock y Stanley Dabian
Stan Dabian, PR-DCA
DCA/RickyK/StanD


text:
AMISTAT
Ku amigunan bo por papia, hari i hasi kos prèt.
Pero tin bia bo por tin problema ku un amigu(a). Pa motibu di un diskushon. Òf pasobra bo amigu(a) no ke mira bo mas. Kiko si bo mihó amigu(a) haña un mihó amigu(a) nobo?
Kosnan manera esaki por hasi bo hopi tristu.
Ta difísil tambe si bo tin tiki òf ningun amigu(a). Kon bo por haña amigunan nobo?
Bo por ta preokupá si bo amigu(a) realmente ta un bon amigu(a). Na skol òf den bo bario. Òf riba Internet. Amistat online ta hopi diferente for di amistatnan den bida real. Esaki por konfundí bo.
Ku nos konseheronan semper bo por papia tokante amistat. Bo por konta nos kon bo ta sinti i kiko ta preokupá bo.


text:
WILLEMSTAD — Despues di dianan di trainingnan intensivo i un temporada di preparashon ekstenso, ayera, djadumingu 12 di mart nos selekshon nashonal U-13 a biaha pa Aruba pa asina kumpli ku nan kompromisonan den e torneo internashonal Himno i Bandera ku ta tuma lugá di 13 pa 18 di mart.
E paisnan ku lo partisipá na e torneo aki ta lo siguiente; Aruba, Boneiru, Colombia, Kòrsou, St. Maarten i Venesuela.
Skema di nos weganan:
Weganan final:
Nos selekshon nashonal di U-13 ta konsistí di un grupo di 19 hungadó ku ta wòrdu dirigí pa Sr. Germain Ignacius ku ta e entrenadó di e selekshon aki i Sr. Mayron Agustin ku Sr. Brenton Balentien ku ta e asistentenan di e entrenadó.
Tambe a biaha huntu ku e selekshon Sr. Eulogio Leocadia ku ta e masahista di e selekshon i e hefe di delegashon ku ta Sr. Stanley Coffy, miembro di direktiva di FFK.
Awe, durante nos promé enkuentro nos a sa di gana Boneiru ku e skor di 3-0. Nos golnan a keda anotá pa Rensver Juliana (2x) i Joshua Rosaria.
Nos selekshon ta konsistí di e siguiente hungadónan:
- Quihaindri Bibiana
- Dayron Boelijn
- Keaton Bouwland
- Yesias Ignacius
- Yermal Inees
- Jhurielmerson Ines
- Rayhim Inesia
- Rensver Juliana
- Nicolas Loaiza Atehortua
- Melbourne Marquez Ricardo
- Reuel Martina
- Shedrion Mathilda
- Joshua Rosaria
- Gior Selassa
- Arthur Suart
- Nirik van Thijs
- Kane Velting
- Zain Virginia
- Marro Wilms
FFK i MCB kier a deseá nos selekshon di U-13 tur klase di éksito i tin sigur ku nan lo sa di hasi un bon trabou na Aruba den e torneo internashonal Himno i Bandera.


text:
Kontrol di tráfiko
KOMUNIKADO DI PRENSA 388 /2022
18 ougùstùs 2022
Kontrol di tráfiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 17 di ougùstùs 2022 personal di Warda di polis Punda, a tene un kontrol di tráfiko
general.
E kontrol aki a tuma lugá riba Dominico F. Don Martina Blvd. entre 17:00’or i 19:30’or.
135 vehíkulo a wòrdu kontrolá i 50 prosès verbal a keda repartí pa e siguiente
infrakshonnan kometé den tráfiko.
Manehá un vehíkulo:
Sin faha di seguridat bistí 9
Sin karchi di kùr bálido 10
Sin reibeweis bálido 8
Sin impuesto paga 1
Sin seguro bálido 11
Kore bromer sin hèlm 1
Ku glas di plak 10
E kontrolnan aki ta kontinuá


text:
Kaso di hinkamentu ku detenshon
KOMUNIKADO DI PRENSA 415 /2022
3 sèptèmber 2022
Kaso di hinkamentu ku detenshon
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djasabra 3 di sèptèmber 2022 alrededor di 09.41’or, Sentral di Polis a risibí yamada ku na
Kaya Foxtail, tin un kaso di hinkamentu i ku un persona heridá.
Mesora a dirigí unidat di Rio Canario na e sitio.
For di investigashon preliminar a sali na kla ku dos bisiña pa algun ratu kaba tin problema ku
otro i awe esaki a sali for di man, ku e konsekunesia ku un di nan a hinka e otro ku un
opheto skèrpi bou di su brasa.
E víktima, un hòmber den e kaso aki, a keda transportá pa C.M.C. miéntras ku na e sitio,
polis a hasi detenshon di e hòmber sospechoso H.A.Z. di 56 aña di edat nase na Kòrsou.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
ORANJESTAD- 8 september 2021. Segun resumen di awe 43 persona a recupera y un total di 42 caso nobo di COVID-19 a keda registra cual 2 ta no-residente y 40 ta residente. E cifranan aki ta representa un 'Positivity rate' bou di nos residentenan di 18%. E cantidad di casonan activo di COVID-19 pa awe ta 477 y cantidad di fayecidonan relaciona cu COVID-19 a aumenta na 153 cu morto di 2 residente cu tawata interna den hospital na Aruba. Forsa na famia di e fayecidonan. Datos ta ilustra casonan nobo di COVID cu un average semanal di 42 caso pa dia y un averahe di 'positivity rate' semanal di 20% pa dia.
Actualmente na Aruba tin 36 persona interna debi na COVID di cual 10 ta den ICU y 26 riba piso general y na Colombia tin actualmente 24 persona den Cuido Intensivo.
DATOS;
For di comienso di juli cu DELTA a haci su introduccion na Aruba por observa cu lamentablemente 45 persona a perde e bataya contra e virus di COVID-19 di cual 7 tawata vacuna y 38 no tawata vacuna. Den e graficonan adhunto di awe por observa e cantidad di fayecidonan y nan respectivo edad na momento di nan morto desde comienso di juli 2021.


text:
DEN HAAG – Por poco tabatin un crisis den gabinete Rutte diabierna mainta pa motibo di declaracionan haci pa un minister riba e tema di nitrogeno. Miembro di coalicion Rutte a declara den un corant Hulandes su preocupacion pa e meta pa logra e limitacion di nitrogeno den aire, conforme e programa di gobernacion. E programa ta determina cu pa 2030 lo yega un cierto nivel, pero e minister di CDA (Hoekstra) diripuente a cuestiona esaki. Un corant Hulandes a te hasta compara e declaracion aki cu ponemento di un bom bou di e gabinete. Pero, e minister di VVD (van der Wal) a sigura cu e plan ta sigui na bida pa 2030 emiti mitar menos di nitrogeno den aire, cu tin aworaki. E nitrogeno ta crea un problema pa kunukeronan Hulandes pasobra e ta afecta nan cosecha. Durante e conseho di minister diabierna, a trata e tema aki extensamente, y segun Rutte, e declaracionan haci ta ok y no ta necesidad pa un crisis.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
KRALENDIJK – E siman aki a tene un enkuentro ku prensa, kaminda a papia tokante e situashon di hopi famia ku problema pa paga hür di kas. Tin ayudo finansiero pa famianan ku ta den problema awor ku e areglo di ‘Yudami’ a kaba. Durante e konferensia a splika kua ayudo tin komo alternativa.
Diputado Nina den Heyer tabata presente i el a elaborá tokante kon e hendenan ta eksperensia e situashon di pandemia di Coronavírùs. Nan komo gobièrnu ta yuda esnan den nesesidat, diputado den Heyer a bisa.
Trusella Martis, trahadó sosial na direktorado komunidat i kuido a menshoná ku nan ta habri atrobe pa yuda esnan ku ta rekerí atenshon. “Nos servisio ta; si un hende ku no por paga koriente, hür di kas, Internèt, nos por yuda. Ta wak diferente aspekto relashoná ku su situashon finansiero i yuda nan. Tambe nos ta atendé ku servisio pa kuminda i a parti di krèsh. Nos ke yuda tur hende ku mester un ayudo. Presentá ku e dokumentunan nesesario pa nos por atendé pa por yudabo”, Trusella Martis a bisa.
“Gobièrnu ta deseá pa yuda, sinembargo no tur biaha ta ku sèn. Esaki ta loke Yona Chirino Felida, kende ta splika tokante e ayudo di gobièrnu. “Loke nos ta hasi pa yuda e hende, ta den forma di un guia pa kon e tin ku atendé ku sèn. E asuntu di hürmentu di kas ta di atenshon. Hopi tiki hende a hasi petishon pa haña ayudo di gobièrnu. Tin hende ku tabata den problema i no tabata paga kas promé ku e problema di Coronavírùs a presentá. Tin grupo di hende ku mester di guia pa sali for di nan problema. E persona ku ta deseá pa ayudo, por tuma kontakto ku nos ta number di telefon 777-4141. Pa medio di e number aki, por risibí splikashon di loke nos por yuda un hende den nesesidat”, Yona Chirino Felida a bisa.
Arelys Francees, Mènedjer di departamentu asuntu nan pa kas di Fundashon Kas Boneriano a bisa:”No sinta warda te na momentu tur kos pega.” El a duna un splikashon, tokante e proseso kon nan ta duna deskuento, pa yuda esnan den nesesidat pa nan paga ménos. Por pasa na nos ofisina pa yena formulario i ta atendé pa e persona bin na remarke pa deskuento di hür, Arelys Francees a bisa.
“No ta saka niun hende for di kas e temporada di krísis.” Esaki Ben Oleana, di Fundashon Kas Boneriano a bisa. “Nos tei pa yuda tur hende den e situashon aktual. Sí mester bisa, ku tin bista riba esnan ku no tabata paga kas for di promé ku situashon di Coronavírùs a presentá na Boneiru. Sakamentu di hende for di kas no ta un solushon. Mester guianan den futuro, esaki pa esnan ku no a paga for di promé ku Coronavírùs a presentá riba nos isla. Despues di tempu nan ta bai kore riesgo grandi pa pèrdè nan kas ku nan ta bida aden, ku ta di Fundashon Kas Boneriano. Ta duna e hende tempu pa huntu ku gobièrnu di Boneiru, deliberá kon pa yega na solushon promé yega asina leu pa bai korte ku un persona”, Ben Oleana a bisa.


text:
LISSE, Hulanda – Brian Mariano ta bek riba pista di atletismo ora ku riba djasabra 11 di mei e la partisipá na e di 31 edishon di e kareda Ter Specke Bokaal na Lisse. Esaki ta e promé kareda di e 17 temporada di Lotto Baancircuit. Mariano ku aña pasa a bira kampion Europeo ku e ekipo di relevo 4×100 meter a partisipá pa su ekipo Rotterdam Atletiek riba 150m i 4x100m relevo.
Den e evento di 150m, Brian Mariano a sali na di tres lugá den su seri ku un tempu di 15.96 sekònde. Na promé lugá a sali Giovanni Codrington ku un tempu di 15.61 sekònde i su tras tabata Jerrel Feller ku un tempu di 15.79 sekònde. Di e sinku seri nan di kareda 150m ta e tres koredó nan aki so a logra baha bo di 16 sekònde.
Pa loke ta trata e relevo 4x100m, Brian Mariano i su ekipo Rotterdam Atletiek a sali na promé lugá. E ekipo di Rotterdam Atletiek a logra un tempu di 40.28 sekònde. Ku kasi tres sekònde di diferensia a yega na di dos lugá e ekipo di Phanos Amsterdam ku tempu di 43.04 sekònde.
E di dos kareda di Lotto Baancircuit lo ta djasabra 18 di mei kaminda na Hoorn lo tin e Flynth Recordwedstijden. E di tres kareda ta Golden Spike, ku lo tuma lugá djadumingu 9 di yüni na Leiden. 7 di yüli e kompetensia ta bai sinta na Leiden den e Klaverblad Arena Games. E ultimo kareda di e temporada ta riba 7 di sèptèmber kaminda lo tin e Eef Kamerbeek Games na Eindhoven.


text:
Ta papia di un epidemia ora un enfermedat afektá un number di individuo denter di un poblashon durante un tempu determinadó. En realidat abo mes no por hasi nada pa evitá un epidemia. Loke sí bo por hasi ta sòru pa minimalisá e efektonan ku un kalamidat asin’aki por tin riba bo bida personal.
Promé ku un epidemia:
- Sòru pa bo tin un radio ku ta traha riba bateria
- Buta bo radio riba e emisora di kalamidat (97.9 FM) i òf televishon,
- Bishita www.kalamidat.cw òf download e app Kalamidat
- Sòru pa bo tin stòk di kuminda den kaso di emergensia den kas
- Kòrda riba bo higiena personal i laba bo man frekuente
Durante un epidemia:
- Semper usa lensu di papel ku bo por tira afó mesora despues di uso
- Tapa boka ora nister òf tosa
- Laba man regular
- Keda kas si bo tin un malesa kontagioso
- Keda leu for di hende ku ya ta kontaminá ku e malesa
- Tuma kontakto ku bo dòkter di kas si bo tin e síntomanan
Epidemia di grip
Kiko bo mes por hasi


text:
Nan no ta toka só: Fin di siman sosial pa Dreams
Un karakterístika hopi importante di kualke kantante òf músiko ta su formashon sosial. E tim di maneho di Dreams a motivá su integrantenan pa forma parti di e akshon boluntario den fin di siman tras di lomba, Cura Doet, partisipando na un proyekto masha interesante di Curaçao Zoo. Tambe, e agrupashon musikal a tene un ‘ban topa’ pa su integrantenan na unda a kombersá di e próksimo plannan i a fortifiká lasonan kolegial miéntras a hunga dominó i sisti e stoma ku un dushi plato di grill.
E agrupashon musikal ku den añanan 2010 pa 2013 a pèrkurá pa un buèlta masha interesante den farándula di Kòrsou, for di 2017 ku pasonan chikitu pero firme a bin ta implementá tur e ingredientenan ku un tempu a hasi nan un di e mihó bandanan di nos isla pegando diferente hit simultáneamente. Nos tur ta kòrda e hazañanan di Dreams den Club Bananas riba djarason, Dreams Beach Tour, hit tras di hit zonando na radio ku algun frònt sumamente kayente den añanan 2010 pa 2015. Axel Pikero a komentá di ta masha kontentu ku su tim aktual. “Komo banda nos a pasa dor di asina tantu kos, ku nan a hasi nos mas fuerte, mas fleksibel i definitivamente mas resistente”. Fanatikonan mester ta pendiente, e siman aki Dreams lo saka un piesa nobo titulá ‘Yin Yan’.


text:
175 aña sirbiendo comunidad y mas promocion den KPA
Recientemente na Cas di Cultura a tuma lugar un ceremonia chiquito paagentenan policial y personal administrativo cu a celebra den total di 175 aña sirbiendocomunidad. Alavez 10 aspirant ta wordo promovi pa nansiguiente rango y 5 persona ta ricibi na diploma paBuitengewoon agenten van Politie. Cumpliendo cu tur reglanandi e decreto ministerial, Cada un persona a wordo reconoci panan esfuerzo, dedicacion y trabou cu a bin ta haci pa sirbi nos pais. Cada un persona a hayanan decreto gubernamental for di man di altocomisario di polis Sra. Vanessa Tjon-Kock.
25 aña den servicio:
Roy Holsman – departamento di DIV
30 aña servicio:
Janine Rodriguez – departamento di Slachtoferhulp
40 aña servicio:
Honore Eights – Coordinador di planner San Nicolas
Jonathan Henriquez – Coordinador di Strand Politie
Mariano van der Linde – Coordinador di Bario Santa Cruz
Di aspirant pa Agent eerste klasse:
S. Genser, E. Bedoya Tovar, M. Hart, E. Lampe, B. Pronk, R. Werleman, R. Tachi, K. Becker, S. Gordon y A. Martis.
Buitengewoon agenten van Politie:
F. Conrad, M. Croes, S. Martis, R. Henriquez y G. Zijlstra
Decadanan di atencion, servicio, humildad, sincero y integro nos ta gradici boso pa e servicio pa sirbi nos comunidad den total di 175aña. Na e polisnan hoben, awor boso carera policial a inicia, sirbi boso pais cu amor, respet y humildad. Sea un ehempel pa e futuro generacion. Hopi exito tambe na nos buitengewoonagenten van Politie cu nan diploma. Comunidad por ta orguyosocu nos personal capacita pa brinda e mihor servicio pa nos pais! Masha pabien y hopi aña mas!


text: Diabierna madruga a drenta informe di un accidente riba Sasakiweg pazuid di rotonde banda di Superfood direccion Oranjestad, mesora un patruya na e sitio. Na yegada di e patruya a bin compronde cu e dama chauffeur bayendo zuid a perde control baha caminda na man robez y a bay subi e troncon di un mata di Hubada. E impacto tabata fuerte y e dama chauffeur a resulta herida. A pidi un ambulans pa e dama ya cu su nanishi tabata mustra manera kibra. Na yegada di e ambulans nan a atende e dama y a transporte pa hospital.


text:
Disclaimer
BON DOET TEAM i Oranje Fonds ta trata di mantené e website akí lo mihó posibel. Ta diferente inisiadó di trabou i aktividat ta relashoná ku ponementu di gran parti di e informashon riba e website akí. Oranje Fonds ni BON DOET TEAM no ta responsabel pa eksaktitut di e informashon aki, ni pa e kalidat di e trabounan. P’esei e organisashon no por aseptá ningun responsabilidat den ningun forma òf kantidat, ku por ta resultado di sea uzo di, ni konfiansa den, e informashon ofresé riba e website akí.
Kontenido, diseño i fotografia di e website akí ta propiedat intelektual di Oranje Fonds i terser persona i/o instansha. P’esei no ta pèrmití di kopia, publiká ni kambia nada den (parti di) e website akí


text:
WILLEMSTAD — Federashon di basket Kòrsou, “Cubafe” den fin di siman a kontinuá ku kampionato nashonal di basketbòl patronisá pa MCB i Curoil ku 6 tremendo wega. Un públiko basta grandi a bin apoyá nan ekiponan. Weganan bon dirigí pa ofisialnan ku a presentá den nan unifòrm nobo di Cubafe.
Sala di Deporte Errol Rooi djasabra último tabata sede di weganan di kampionato nashonal di basket. Kuater wega hubenil i dos wega di senior. E promé wega a bai den e kategoria U11 entre Sharks Atlantic i Janwe Spartacus. Un wega hopi pèrtá kaminda voral hóbennan di bou di 10 aña di ámbos ekipo a bin ta destaká.
Finalmente Janwe Spartacus a vense e ekipo di Sharks ku e skor di 30 pa 26. Topscorer di Spartacus tabata Samuel Jaramillo ku 18 punto. Topscorer di Sharks tabata Kile Lee ku 11 punto. Den kategoria U13 tabata Sharks ku a sali victorioso ku skor di 38 pa 29.
Demas resultado ta, den kategoria U15 Sharks a gana Warriors ku skor di 35 pa 22.
Kategoria U18 tabata Janwe Spartacus ku a gana di Warriors ku skor di 29 pa 21.
Weganan senior tabata e ekipo kampion di aña pasá, Gators ku a aplastá e ekipo di Vikings ku skor 72 pa 26.
E último wega tabata Seru Fortuna kontra Nets. Nets a sali victorioso ku skor di 63 pa 48.
Un bon trabou di voral e miembro di direktiva di Cubafe Sr. Rene Hooi enkargá ku kampionato nashonal di basketbòl 2016/2017.
Weganan ta kontinuá ku wega senior djaweps awo ku Spartans 1 kontra Trotters 2 i djabièrnè Nets kontra Spartans 1. E weganan ta tuma lugá na SDK Brievengat i ta kuminsá pa 19:15.


text:
“Tende, O Mi pueblo, i lo Mi
spièrtabo, O Israel, si bo kier a skuchaMi! No laga tin dios straño meimei di boso, ni adorá ningun dios stranhero. Ami, SEÑOR, ta bo Dios, kende a sakabo for di tera di Egipto; habri bo boka hanchu i lo Mi yen’é.”
Salmonan 81:8-10
Dios a pidi su pueblo pa traha un altá i sakrifika na dj’E !
Na diferente okashon Dios pa medio di Su palabra ta pidi nos pa stòp di sirbi bahal i lanta un altá den Su honor, pero e ser humano ta mas preukupa ku su bida, su futuro i su propio deseonan. Tur esakinan ta prevalese riba e deseo di sirbi e Dios bibu.
Den mayoria kaso e ser humano su kurason ta pega na e deseonan di mundu.
Hopi lo puntra, pero dikon mi bida ta destrui? E kontesta ta simpel: Bo deseonan no ta igual ku esnan di Dios. Bo kurason no ta kompletamente pega na Dios.
Awe ta e oportunidat pa trese un kambia den bo bida. Lanta un altá nobo i pone bo bida i kurason kompletu ariba.
Ban kuminsa di nobo.


text:
“Na unda mi por bai for di Bo Spiritu? Òf na unda mi por hui bai for di Bo presensia?”
Salmonan 139:7
Na unda mi por bai for di Bo Spiritu? E spiritu di bida ta someté na e Spiritu di Dios, ju for di e momentu di kreashon ta kompaña e ser humano pa tur lugá. Maske ta inútil pa hui for di e presensia Divino, hopi a trata di skapa, i, pa esei, nan a sufri e konsekuensianan.
Tur loke e ser humano inventá pa disimulá e perversidat ku ta den su alma ta inútil dilanti e presensia di Todopoderoso. Ser sinsero ku N’e, no tin manera pa skonde.
Dios bendishoná bo dia grandemente.